text:
Lenkawl
Pawikhawihtu chhuichhuah awlsamna turin pawikhawihna hmun venhim lamah \an lak \ul ti.
Hei bakah hian Police thuneitute chuan pawikhawihna a thlenlohna turin mipui lam pawhin tihtur hrang hrang an nei tih sawiin, a bikin zan lama pawn-a eng chhit chu thil pawi-mawh tak a ni tih an sawi a. Kan hma lawka hunpui lo thleng tur atan kawng hrang hranga an inbuatsaih chhoh mek thu sawiin, tlawmngai pawl te nen kumdang ang bawka thawhhona \ha tak an neih leh an beisei thu leh tun a\anga anni lam pawhin ruahmanna an siam an beisei thu a sawi bawk. Serchhip Police Station-a thawktute chuan tunah hian SI 4, ASI 1, Holder 4 leh Constable 18 vel chauh an awm tih sawiin, hei vang hian harsatna an tawk tih an sawi a, lirthei pawh duh anga hman tur an neihloh avangin harsatna an tawk \hin tih an sawi bawk. Nimin a inkawmhona hunah hian Serchhip SDPO, Pu Lalchhuanawma Chhangte leh 2nd OC, Pu Robert L. Hnamte te pawh an tel bawk a ni.
- Published by Lenkawl, the first independent daily newspaper in Serchhip, since 1981.
Home hrang hrang dinhmun enfiah
- Published by Lenkawl, the first independent daily newspaper in Serchhip, since 1981.
Congress Party beih tlak ni tawh dawnlo niin sawi.
- Published by Lenkawl, the first independent daily newspaper in Serchhip, since 1981.
Mizoram sorkar in State dang a\anga buhfai lalut tur thlang.
- Published by Lenkawl, the first independent daily newspaper in Serchhip, since 1981.
SDO (C) ah IAS dah
- Published by Lenkawl, the first independent daily newspaper in Serchhip, since 1981.
Deptt. Website hmang \angkai turin chah
- Published by Lenkawl, the first independent daily newspaper in Serchhip, since 1981.
NLUP dawngtu \henkhat hnena pawisa phut pekir leh turin MNF in an phut tih an sawi.
Hei bakah hian MNF East Block Serchhip thuchhuah chuan Serchhip District mipui in kan mamawh ngawih ngawih, Serchhip damdawi In a Doctor- Hmeichhe Specialist leh naupang Specialist tun thlenga min la pe theilo chu zahthlak an tih thu pawh tarlangin, ‘ Kan Bialtu Chief Minister hian a bial mipuite hi engahmah a ngaihloh zia a tilang chiang hle,’ tiin an tarlang a. MLA a thlanglingtu te zah vang tal pawhin a rang thei ang bera heng Specialist hi rawn dah vat turin an phut tih an tarlang bawk. Tin, Serchhip Chanmari Veng-a Nursing School sak mek tihtawp lailawk a ni pawh pawi an tih thu MNF East Block Serchhip thuchhuah chuan tarlangin, bialtu MLA in a lo intiam ang ngeia a ram neitute nena inremna an lo siam chu tipuitling vata, hnathawh hi chhunzawm leh vat an phut thu an thuchhuah ah chuan an tarlang bawk.
- Published by Lenkawl, the first independent daily newspaper in Serchhip, since 1981.
MPCC President in Ruahmanna siamsa in District puan niin sawi
Congress sorkarin District 5 thar a siam dawn khan Cabinet Memorandum siamin Cabinet remtihna lak a nih thu leh sum tel lovin District te hi siam mai theih a nih loh avangin District thar siam nan hian Budget-ah pawisa dah a ni tih Pu Lal Thanhawla chuan sawiin, “Chutiang chuan keini chuan Cabinet leh Budgetary Support neiin District thar 5 kan siam a. MNF Sorkarin kum 2008-a Distirct thar 3 a rawn siam khan Cabinet Approval emaw, Budgetary Approval emaw, Boundary tih chianna emaw engmah a awm lova, an puang ve tawp mai a ni. District thar 5 kan puan khan District Boundary tur te hi Boundary Committee hian uluk taka a rin hnuah keini chuan kan puang chauh a ni,” a ti bawk.
Hei bakah hian MPCC Pre-sident chuan District thar 5-te chu Congress sorkar khan a thuam famkim hman loh thu leh Term te lo tawpin Sorkar na a chelh tak loh avangin Congress tan chuan bawhzui ngaihna a awm lo tih sawiin, “Mahse Congress Sorkar hun tawp hma khan District thar 5-ah hian Deputy Commissioner leh Superintendent of Police-te chu dah hman vek an ni,” a ti a, sum leh pai harsatna avangin Department te chu dah kim theih an nih loh thu leh, District anga Function theihna tur erawh chu ruahmanna a nih thu bakah Treasury leh SBI Branch hawn hman a nih thu a sawi bawk.
- Published by Lenkawl, the first independent daily newspaper in Serchhip, since 1981.
Bilkhawthlir bulah hnamdang 2 rukbo an ni.
- Published by Lenkawl, the first independent daily newspaper in Serchhip, since 1981.
PWD ten hmalak tum
- Published by Lenkawl, the first independent daily newspaper in Serchhip, since 1981.
Tuikum Cluster-a Sapthei chin beihpui thlakna tur hawn a ni.
Captive Farming Project of Passion Fruit in Tuikum Clusters under NLUP/RKVY hi MIFCO in a enkawl tur niin, kumtin Chhingchhip-a MIFCO Processing Plant ami tur sapthei rah metric ton 10,000 tal pe thei tura beisei a ni a, he Cluster a sapthei chingtute nen MIFCO hian inremna siampuiin an sapthei tharchhuah te a leisak vek dawn a, Tuikum Cluster-ah hian Serchhip District-a khaw 10 (Khumtung, Baktawng Vengpui, Baktawng Tlangnuam, Chawilung, Chhingchhip Mualpui, Chhingchhip, Chhiahtlang, Hualtu, Hmun\ha leh Khawbel) bakah Aizawl District a\angin Phulmawi, a vaiin khaw 11-ah beneficiary 612 an awm a, heng beneficiary te hi Identity card leh Number pek vek niin Beneficiary te hi sapthei chinna tur hian ram hectare 1 tal an nei tur a ni a; sapthei \iak 2000 \heuh pek an ni anga, heta \ang hian kumkhatah sapthei kg 20,000 tal tharchhuak tura beisei an ni. He Project atan hian cheng nuai 783.62 ruahman niin, NLUP a\angin cheng nuai 521.12 leh RKVY a\angin cheng nuai 262.50 hman a ni anga, Beneficiary te hi \anpuina sum 1st installment Rs. 15,000/- \heuh an Bank Account kaltlangin pek an ni a, November thla ah Rs. 35,000/- man hu sapthei zamna tur thirzai sem a ni ang. MIFCO hi NLUP kaltlanga tih nun thar leh mek niin \anpuina pawh cheng nuai 274.80 (Rs. 133 lakh for salary and Rs. 141.80 lakh for other financial grant) pek a ni tawh a ni.
- Published by Lenkawl, the first independent daily newspaper in Serchhip, since 1981.
Kum chanve chhunga nu leh nau hriselna tura Sorkar hmalak dan thlirletna neih a ni.
He huna tarlan a nih dan chuan kumin April ni 1 khan Mizoram a mihring 11,37,684 awm zingah hmeichhia, sorkar phalna anga kum tling pasal neia fa nei thei chin 1,35,495 an awm a, April-September 2014 chhung khan Damdawi In (Health Institution) ah naupai inziaklut 12,628 awmin hemi chhung hian nungdama naupiang 10,760 zingah damdawi In a nau piang 9780 an awm a ni. Hemi chhung hian mipa insiam report a awm lova, hmeichhe insiam 857 awm tawhin indanna copper-T dah 1314 an awm thung a, hemi chhung vek hian Nu, naupai kaihhnawih a thi (Maternal Death) 13 awm in MMR 121 a ni a, nausen kum 1 hnuailam thi (infant death) 387 awm in IMR 36 a ni bawk.
- Published by Lenkawl, the first independent daily newspaper in Serchhip, since 1981.
YMA Volleyball khelh \an a ni
- Published by Lenkawl, the first independent daily newspaper in Serchhip, since 1981.
Buhfai tharchhuah tlem
- Published by Lenkawl, the first independent daily newspaper in Serchhip, since 1981.
Accredited Journalists tana sorkar thuchhuah zawm an duh.
MJA chuan Press Team ten Mizoram House an thlen lai hian Deputy Resident Commissioner Pu R. Lalremsanga chu a hmel hmuh tur a awm loh bakah, phone a biakpawh tuma nasa taka beihna pawh a hlawhtling lova. Hetih laia mikhual thleng mekte list enin, Deputy RC hian duh se chuan Press Team te tan hian room pangngai ve deuh chu a ruahman theiah an ngaih thu leh tihngaihna a awm ngang lo a nih pawhin \awngkam \ha a inhrilhfiah ni se an hrethiam thei em em dawn niin an tarlang a. Chutiang intuamdamna lam hawi \awngkam khat mah Dy. RC hnen a\anga hriat a ni lo leh, vawi tam biak tum pawha phone inlak duh loh khum chu Journalist te hmuhsitnaah an nga tih tarlangin, Accredited Journalist ten sorkara ham\hatna an neih ve chhun leh, sorkar pawhin ziaka a dahsak ve thlap palzut tumna leh engamaha ngaih lohna awm nia lang chu na tiin paidaih har an tih thu an tarlang bawk. Hetih rual hian MJA thuchhuah chuan heng Press Team te Shillong Mizoram House Deputy Resident Commissioner Pu Jakob Lalawmpuia’n \ha taka a lo dawngsawng leh VIP Team mikhual an lo nei mek chung pawha room awm thei ang ang a lo ruahmansak leh, a leng bak pawh a hnaivaia thlenna tur a lo zawnsak chu lawmawm an tih thu an tarlang bawk.
- Published by Lenkawl, the first independent daily newspaper in Serchhip, since 1981.
Naupang thihna ah thuthang diklo tam
- Published by Lenkawl, the first independent daily newspaper in Serchhip, since 1981.
North Eastern Region Infrastructure Conclave-ah Chief Minister in Mizoram mamawh a thlen.
Hei bakah hian Chief Minister chuan Mizoram ang tlangram ah chuan Micro Hydel Power Generation uar zawka kalpui \ha a tih thu sawiin, hei hian thingtlang lamah Cottage Level Industry din a tih awlsam a beiseiawm thu leh Ministry of New & Renewable Energy pawhin phurpui se a duh thu a sawi a. Hmarchhak biala hmasawnna project duan reng reng a ram leilung awmdan a zira a tehfungte pawh siam \hin rawtin, NEC in a zirchiannaah tlangram ah chuan senso chu 15% - 20% in a tam \hin tih a sawi a. A tlangpui thuah central sorkar in hmarchhak biala hmasawnna project te hi a dah pawimawh tawk lo a a hriat thu sawiin, hei vang hian Kolodyne HEP 460 MW pechhuak thei tur siam tura NTPC leh Mizoram sorkarin MoU an ziah tawh hnu kum 6 a liam hnu pawhin engmah hmalakna a awm lo a ni, a ti bawk.
- Published by Lenkawl, the first independent daily newspaper in Serchhip, since 1981.
Kum 10 chhungin Mizoram-ah mahni intihlum 663 chhinchhiah.
Dr. Zawmsanga chuan chuan Mizorama mahni intihlum chungchang hi kum sawm chhung an buaipui tawh tih sawiin, intihhlum tum mi eng emaw zat an chhanchhuak tawh niin a sawi a, "Intihlumte leh intihhlum duhna rilru púte chu \halai rilru lama harsatna tâwk an ni ber," a ti a. Nu leh pa thuawih lote'n rilru lamah harsatna an tawk nasa hle tih sawiin, "Sum thianghlim loa chawm seilen fate nun chu sualin a khawih chhe nasa hle tih kan hre phal lo fo," a ti a. Information Technology-a hmasawnna chu \halai tam takin an hman thiamloh avangin an nun a buai phah \an nia sawiin, "Sualin an nunah thiamna sang hmangin hna a thawk thei tih nu leh pate'n kan hriat a hun hle a ni," a ti bawk. NeLICS Chairman chuan mahni intihlum an chhinchhiah dan chungchang pawh sawiin, telephone hmangin Mizoram khua zawng zawng deu hthaw an be pawp \hin tih a sawi a, telephone a an biak \hin bakah hian a hmun ngeia kalin zirchianna te pawh an nei \hin niin a sawi bawk.
- Published by Lenkawl, the first independent daily newspaper in Serchhip, since 1981.
UNO leh Mizoram sorkar thawhdunna tur thuthlung ziak.
He thawhdunna tur Project-ah hian Mizoram sorkar aiawhin Chief Secretary Pi L. Tochhong chuan hming ziakin UN aiawh hian Pi Lise Grande, UN Resident Coordinator in a hming a ziak a, thawhdunna hi kum 2014 - 2017 chhung atana ruahman niin senso ngai tur hi hemi hun chhung atan hian US Dollar 4,000,000/-(India pawisa chuan Rs.2,454/- lakhs) UN hian a tum dawn a, Mizoram sorkarin cheng nuai 122.7 a tum ve bawk dawn a ni. UN Orga-nisation pali - United Nations Development Programme (UNDP), United Nations Food & Agriculture Organisation (FAO), United Nations Indutrial Development Organisation (UNIDO) leh United Nations International Labour Organisation (ILO) te chu he thawhhona ah hian an tel dawn a ni. He Project in a tum bulpui ber chu Food Security, Livelihood Security, Energy and Environment Security, Ecological Balance, Sustainable Livelihood, Income Generation leh Ecosystem venhimna atan mau hman \angkai, Agriculture leh a kaihhnawih hman \angkai leh Market Linkage te niin tun a\anga hun reilote ah Aizawl-ah Office hawngin hna an thawk \an nghal dawn a ni.
- Published by Lenkawl, the first independent daily newspaper in Serchhip, since 1981.
Petrol man bithliah thar
- Published by Lenkawl, the first independent daily newspaper in Serchhip, since 1981.


c: text/html

text:
A thupui en mai chuan, a va hun lo e aw te pawh kan ti maithei. Han chhiar zel phawt teh. Kum a lo thar mai dawn, Hun tharah kan inhlangkai dawn (hun hi a danglam lo hun thar a awm thei lo tih inhnialna chhuak lo phawt se la!)
Pathian hruaina zarah dam tein kumthar chu kan thleng leh mai dawn e. He hun lo thleng mai tur atan hian ruahmanna i siamfel tawh em? Eng lam kawngah maw; e le kawng engkimah, a bikin i TU leh Fate zirna chungchangah.
A va hma ve aw kan lo ti palh ange. Kan hre theuh awm e, sikul tha a kan ngaih, phai lam a mi te phei chuan hman a hmanah admission an khar daih tawh an ti a sin. Lungmuanga thu in i tu leh fate zirna ngaihtuah hman lek lo khan i lo hmanhmawh lo ange!
Nu leh Pa leh Pi leh Pu ten kan tu leh fate tan a kan tihtheih leh investment tha tak chu an zirna chungchang ngaihtuahpui leh ruahmanna tha neih pui hi a ni. Tun a an kalna sikul kha a tha tawk em? I tlin leh phak tawk si ah khan tuna mi lo deuh kha in tum ve chhin dawn em niang. Heti lam kawngah hian NAKUM atan hian i ngaihtuahna i seng ve tawh em? Nge ni a, kumthar lamah kan la ngaihtuah ang chu i lo ti zawk. Tlai palhin i tlin leh phak ve reng si sikul tha zawka ngaih a an zir ve theih na tur chance kha i lo miss palh ange. Chutiang ruahmanna lo nei fel dim diam tawh i nih erawh chuan, ‘fing, fel, ruahmanna tha nei, hmathlir thui’ ka ti lo thei lo a che.
Board khat, medium inang theuh theuh pawh hi, zirna in a nih miau avangin naupang thanglai rilru a nghawng a neih dan a dang thei hle a ni. Tuna an lo luh mekna sikul tha, kum kha leh chen an lo kal tawhna anih avanga loyalty neih ngawt pawh a tha ber em? Sikul dang, nakin khuarei thlenga an rilru kawng hrang hranga puitling zawk a thanlenna kawnga hruai thei zawk tur a lo awm mial ange, chung te chu lo ngaihtuah ve mai mai teh u. Chhiar la, ngaithla la, zawtkual la, ring fan a bengchhi a mit len a i beih chuan inhlankaina tur a lo awm mial maithei a ni.
Ka ziak ta duah. A sei a chhiar a ninawm hma in ka tawp dawn, tawngkam thiamloh luatah ka thuziak a inkalthelh ta nuai bawk nen. Hei erawh ka sawi nawn leh ang; Kum thar hun nghak mai lo in tun atang hian naupang zir zel na tur kha lo ngaihtuah lawk rawh. Chuti lo zawng tlai palh in GEREP te chu a thur thur nen i ti tuah hum ve mai tur a nia. Good luck.
Kumthar lo thleng mai tur CHIBAI le.
Similar Posts:
- Zirna tha kan tih hi..
- Sikul kan inkaltirna te hi an tha tawk em?
- Khawi sikulah nge i tu leh fate an kal?
- Ngaihtuah hmasa phawt teh..!!!
- Kumthar chibai u le, mi(sual) ho ;-)

robotstxt: allowed

filter: keep


text:
CHAPCHAR KUT 2012 TAN INPUAHCHAHNA KAL ZEL
Vawiin khan Art & Culture Minister Pu P.C.Zoramsangliana hovin Chapchar Kut 2012 Organising Committee an thukhawm a, Kut hmanna tura thil pawimawh hrang hrang an sawiho a ni.
Minister chuan Aizawl Sipai Lammuala Chapchar Kut hman a nih theih nan, Chief Minister hmalakna zarah astro-turf khuh nan tarpauline pawh Mizoram State Sports Council-in an chah mek chu lawmawm hle a ni a ti a. Kut Organising Committee pawhin Chief Minister hmalakna chungah nasa takin lawmthu an sawi nghe nghe a ni. Kumin Chapchar Kut chu Lammual-ah hman a ni ang a, phullem phah venhim nan tarpauline-in khuh a ni dawn a, amaherawhchu Kut hmang tura mipui lo kal zawng zawngte chu fimkhur leh felfai taka ground chhungah khawsa turin Committee chuan a ngen bawk a ni.
March ni 2 khian Chapchar Kut rualin Lawngtlai District-ah Lai hnam kut ‘Hlukhla Kut’ chu hman tura rel mek a ni a. Minister chuan Lawngtlai District-ah Chapchar Kut a vawi khatna atana an hmang ve tur chu Mizoram District tinah he Kut ropui hi a ruala hman kim a ni dawn ta a ni tih sawilangin, a lawmawm hle a ni, a ti bawk.
Kumin Chapchar Kut hmanna ropui ber Aizawl Sipai Lammual-ah kumdang ang bawkin Mizo hnam zerang pholang thei, lam leh zai bakah tunlai zaithiam lar ber ber ten hun an hmang dawn a. Mister & Miss Chapchar Kut 2012 pawh thlan a ni dawn a, hemi atan hian YMA Branch tin atangin nula leh tlangval thlanchhuahte an tel dawn a ni. Mizoram bakah Assam, Nagaland, Manipur leh Meghalaya atangin lam leh hnam incheina lantir a ni dawn a. Naupang leh Hranghlui Mizo incheia inchei te inlanna hun siamsak an ni dawn bawk a ni.
Chapchar Kut Organising Committee chuan he Kut ropui leh hlimawm tak hmang turin mi zawng zawng a sawm a, kumdanga Kut chhim ve lote pawh kumin Chapchar Kut-ah hian tel ve ngei turin a sawm a ni.


text:
Tachhip khua hi khaw biru ang reng tak a ni awm e. Muallungthu leh Aibawk khaw inkarah a awm a. Aizawl atangin 25 Km vel em ni ang aw? World Bank Kawngpui hian a khaw pawnah a hel miau a, chuvangin khaw biru a nih phah a ang. Va luhchilh meuh chuan khaw nuam leh khaw dung sei, khaw fai tak a lo ni reuh va. Novelist hmasa Kaphleia thlan pawh a awm a, a hmar lam khaw daiah Sibuta Lung hmingthang tak a awm bawk.
An khua hian field hring nuam tak an nei a, an thalai thaza tak tak te pawhin football an khel a, an tawlh thlu zawt zawt lai ka thlir ve reng alawm! An khuaa Medical lama thawk Pi Kimi hian an khaw tlang chhipah a thiante a hruai a. Tachhip lalpa leh lalnu thlan, Bung zar hnuaia awm a kawhhmuh lai ka han nang fuh a. An thla ka la a.
Kaphleia thlan bula bung leh Tachhip lalpa leh lalnu thlan bula bung hi mi huihphai an phuntir a ni ve ang em le? Sateek-a mi kha chu a nih thu in rawn ziak tawh a. Sibuta Lung-a min hruai ka ngiat nain, a hla deuh va, vangvat leh pangang a awm an hlauh avangin, kan kal thei ta lo.
Mizo leh English-a Kaphleia kutchhuak ziakna Bu pawh Pi Kimi (Health Worker) hian mi entir a. Ka’n thlir puat puat a, a ngaihnawm hmel fu a. Mahse, English text ka zuk hmuh khan spelling mistake ka hmu hnem hman riau va, a edition a mumal vak lo turah ka ngai. Ro hlu atan chuan ennawn leha chhut that a duhawm khawpin ka hria. Kaphleia English spelling chuti em ema a dik loh ka ring phal si lo.
Thlalak thenkhat rawn tarlante hi han thlir ve ang che.
Similar Posts:
- Sibuta Lung Signboard
- Naupang inawkhlum Vanlalpeka chanchin
- Min ngaidam ang che
- Zoram Ni : Hnahlan Khua pawh Hal a ni.
- Vangtlang lamah aw!


text: 1Chun a masachem hen, deihnâk, thlachamnâk, ngiarnâk, lâwmthu simnâk tla mi zawzawng rangah siam piak na ding hen ka nan fawrh. 2Lal tla leh thuneitu tla zawzawng rangah khawm Pathian sunhsak leh zahkâi tak a rem leh lungngam hen kan um khonâk ding hen. 3Chu chu ruang hawng kan suahtu Pathian ngaihnâk ah a ṭha hen lawmh tlâk asi; 4anih nih chun mi zawzawng ruangsuah ding leh thudik theih ding hen a duh asi. 5Pathian pakhat cho a um le Pathian leh minung karah thu lanhtu pakhat a um, chu chu Jisu Krist asi. 6Mi zawzawng tlanhnâk ding hen a pêk mi chu: chu chu a tik tak vima ah theihtir hen a um ding asi; 7chu chu ti ding hen phuangtu ah leh mifial ah ruat ka si, thudik ka sim, ka âwkrâwl lo, lungnâk leh thudik ah phundang tla sîntirtu ah ruat ka si. 8Chun, mipa tla nih munkip ah kut thenhlimh phar hen thinrun lo leh a êl lo hen thlacham sele ka duh asi; 9chu hâwi ber hen nunau tla a dâithlanh lo leh a thuam tuk lo hen thuam mah zuam tâwk hen a thuam sele, sam phiar hen mawh ngûn hen mawh âitikep lung hen mawh puan man tamtak tla hen mawh a thuam lo hen; 10sikhawmsele, nunau, Pathian ka sunhsak â ti mi tla chu amah zuam tâwk hen thil ṭha ti hen, a thuam sele ka duh. 11Nunau nih ê-aw ngâi tak hen dâisip hen um tum seh. 12Sikhawmsele, nunau nih sîntir ding hen chun ka siang lo, mipa tlûnah thuneih khawm ka siang lo, dâisip hen um dauh na seh. 13Adam chu siam masachem asi le, chu nûnah Evi chu siam asi. 14Chun, Adam chu perpet hen a um lo le, nunau lam chu perpet hen a um le, buarnâk ah a tlû rawh. 15Sikhawmsele lungnâk leh dâwtnâk leh thenhlimhnâk nei hen thinlung rep tak hen nunau chu a um kumza chun fa tla a ring ruangah ruangsuah hen a um lai.


text:
Mihring nunah hian duhawm leh mawi, fak tlak leh chawimawi tlak, ze duhawm tak mai kan awm laiin nun rimchhia, midangte’a an thinhrik, an chhungte leh an lam hnai nih tak ngial pawh hrehawm an tih nungchang leh khawsa zia pu hi kan awm a.
Hetiang nunze in anglo tak 2(pahnih) an awm lai hian keimahah chuan ‘Chik Chhuak Nun’ a lo thleng ve hlauh mai le. Ka rilru leh ngaihtuahna fim tak ka hmang chung pawhin he nun hian a duhna hmunah tak mi hruai lut a. A duh tawk a ngah hma chuan chu hmunah chuan tanhmun min remtir a. “Aw…..he ‘chik chhuak nun’ hi chu ka va ning tak em” ka ti vawng vawng a. Mahse a sawt silo.
Midang an awm ve ang tih hi ka hlau ngawih ngawih a ni. Ka rilru a ti chau-in, ka thlarau leh taksa pawh a ti zawi zova. Chakna leh thathona reng ka nei lo. He ‘ Chik chhuak nun’ ka lo neih dan chu hriat tlak ni lo mahse chhiar theihin ka dah ve reng reng tur a ni tih rilru ka pu tlat a. Chu rilru chuan tun hun hi min hruai thleng ta a ni.
Zing dar thum a ni a, Zoram mipui tam zawk chu tui taka an mut hun a ni a. Zan hram rannung an reh tawh a, zing lam sava an la tho chiah bawk silova, a reh vung vung mai a. Thawm ka hriat chhun, khual bawng laka tual bawng inhrosa thawm emaw ka tih hial chu kan thenawmpa hnar ri a lo ni a. Chu lo chu thawm dang reng a awm lo. Mahse, thawm ri dangin a zui thuai dawn tih erawh keimahah hrilh lawktu a awm tlat, chu chu ‘Chik chhuak nun’ lo in tan tak tak na tur a lo ni reng leh nghal.
Keimaha hrilhlawkna lo thleng chu,hetiang a ni. Ka pum chhungah hian nasa taka indona a thleng a. Kargil War lai India leh Pakistan sipaite laipui-a an insai thawm ang mai a ani a. Kawl kil li atanga khawpui lo ri ang mai hian ka pum chu a ri kual ruih ruih mai a. Achang chuan ruam atanga lo irh chhuak ni awm tak hian a rawn inhrosa a. A chang leh tlan chhe chunga ral kap ang mai in a rawn ri leh kawrh bawk a. Chu mai chu ni lovin, ka tha neih ang ang pawh chu, ka kut leh ke pawh ni lo, ka taksa peng zawng zawng a kumkar leh kilkhawr ber laiah chuan sawr bing a ngai a.
Tha han thlah zauh ila chu ‘mualphona’ a thleng nghal dawn tih ka hre reng mai si a. Tang fan fan chungin bathroom ka pan a, chutah zet zawng chik chhuak nun hi a takin, a tak takin ka tawng ve ta a ni. Ni dangah chuan he room ka luh hian keimah atanga chhuak chu proportion tha takin, nunphung tibuai miah lo-in ka manage mai thin a. tun tum zet chu a proportion a dik lo lutuk a, a buaithlak ta a ni. Rough taka kan pakla hisap pawh hian a ratio hi 95% – tui 3% – solid, 2% – mawm niin ka hria. Hetiang taka chhungril a buai hian miin ‘Chik chhuak nun’ an lo nei thin a lo ni.
Chutia bathroom chhunga tanhmun ka thawhsan a ka din rual chiah te chuan ngai teh…….. a ‘next’ ami tur ni awm tak hi ka chhungrilah chuan a tla ri rawi rawi a. Tun hun atan a ni dah lawmaw tiin kan thu hniam leh thuai a. Engemaw chen ka nghah hnu pawh chuan engmah a thleng leh ta silova. Zuai raih hian bathroom chu ka chhuahsan ta riai riai. Khum tlang ka thleng a kan mu ta zan mai a. Mahse, rilru nuam taka mut erawh a har hle a. Engtikah nge ? Enganga hmanhawhin nge? Ka thawh leh ang tih ka ngaihtuah a.
Bathroom ka luh ngun poh leh a hma aiin ka tuai hret zel niin ka hria a. Ni hnih chhung zet ‘Chik chhuak nun’ ka’n neih hnu phei chuan a contralto part sa tlak pawh ka awm tawh lova. Chik chhuak nun avang vek chuan ka zawi em em mai a. Hetiang dinhmuna ka awm lai tak hi chuan Hm…..buan chaklo an tih te hi chu ka lakah chuan Sai an ni hial ang.
Tha thlah ngaitheilo lai ‘Special Area’ avang chuan rilru a tih paukhauh theih hauh loh. “My Dear, ka vawih………. Tin, ka haw nghal dawn” tih kha rilru-ah a lian em em bawk.
Ka ‘Chik chhuak nun’ tih tawp a nih theihna atan hian Doctor dik tak te, intihre ve hrim hrim te, experience lo nei tawh te leh sawi ve hrim hrim te hnen atangin damdawi chi hrang hrang tha tak tak ka dawng nual a. Ganja tui sawr pawh min in tir a, eng a ang lo. Opium pawh tha an ti mahse ka ngeih tham ei tur ka nei lo a niang, ngai ka awh. Hatkora tui fir, Japan hlo, Kawlthei hnah tui sawr, Wood Vinegar, Lungthi etc etc a tam hle mai. Mahse a vanglai chuan damdawi tha a vang hle a.
Chikchhuak laklawh ti tawp hmak thei erawh a hlauhawm mai thei bawk. Ka dampui ngeia ka rin chu Upa Thankunga sawi ‘Saphai Mit’ ngei kha a ni. Min pe sela chuan ka dam ngei ngei ang tih hi ka ringhlel lo. Min pe chuang lova, Ka lu chunga kut nghatin hriak thianghlim min thih lova, chuvang chuan ka dam har niin ka hre ta ber mai. Hmana ka hriat ve thin S.G. leh Mum – uk te kha a tha tawh lo em ni aw ka ti a. Doctor te lah chuan min chawh der lova.
An damdawi min chawh thisen zama thun chi lah chu ka lo hre sual a, Orphan leh Matron ti mai hian ka hria a. Engtia dawn sawn chi ni dawn maw ka ti hman nghe nghe a. Cifran leh Metronidazole an lo ni a. Thisen chaw khai bakah O.R.S. tam tawk in tur an ti bawk a. O.R.S. tui chi Frooti type aiin, a dip siam sa sachin pocket tiat vel tur chu an recommend a. Thil tui tha tak, tui lem lo tak a ni a. Ka that deuh hnu phei chuan tui/thingpui hang nena chi leh chini liah hmeh ka duh rum rum a. Mahse Doctor thu zawm leh Nurse thu awih hi thil tha ber a ni tih erawh ka pawm.
He ‘Chik chhuak nun’ ka neih chhunga min rawn tlawhtu, Cigarette zu chunga lo kal an awm erawh a zia lo hle a. “ Thian tha chu ni lo la, thal fang char” tia Rs.200/- chawi tir mai ka duh a. Mahse ka ti ta em lo. A hnu–a lo kal pahnih pawhin an zu a. Thiam loh an inchantir lo, enge a chhan? Ka lo thurualpui thinte an ni tlat a ni. Engpawh nise, chik chhuak nun hi nun retheihthlak, tha leh zung mai baka tuisik pawh heh tak mai a ni a. Kekawrte condemn tawh pawh hman zel ngai nun a ni a.
He nun neih lai ngat hi chuan kekawrte reng reng phelh nuam a piang a tha a, ro har erawh a tha lo. Tin, thal lai tui harsat lai phei chuan he nun hi neih duh hauh loh tur a ni, tui a hek tlat. Chhemhulna khawl nei ila chu a tha fu ta ve ang. Engle khawle, he chik chhuak nun tlansan a, nun thlamuang ka nei ta hi ka lawm a. Duhsakna tawngkam tha min hlantu zawng zawngte chungah ka lawm bawk a ni.
Similar Posts:
- Mau chik or Dap chik ?
- Kal-tial-tial…
- I lo ngaihtuah/chik ve ngai em?
- In Awm Em?
- Van thengreng bualin!


text:
Ni khat chu Pawngeklira hi Republic Veng atangin bazar lamah a kal dawn a. Sikulpuikawnah a thianpa dawrah a han dak zuai a. A thianpa chuan, “E khai Pawngeklira a ni reng mai, i dam tha maw? I thisen sang te enge a an, i inenkawl tha em?” a lo ti lem hlei lo a.
A kal zel a. Khatla traffic point ah chuan a nupui nau a lo duty hlauh mai a. Traffic police chuan, “Pawngeklir tikhan lo nghak lawk la, motor hi ka phar ding anga i kal dawn nia,” pawh chu a lo ti lem hlei lo a.
Zodin a thlen chuan a hah tawh hle a, a ke ruh te a na thum tawh a. Bus tawt deuh mai hi a rawn kal a, an veng te bus a lo ni a. Conductor chuan, “Pawngeklir lo chuang ta che, bus fare pawh min pek a ngai lo ang,” pawh a lo ti lem hlei lo a.
Ke in a kal hnak hnak a, Civil Hospital ah a patea fapa a awm tih a hrechhuak thut a. Tlawh tumin a han chho a, mahse visiting hours a lo pel tawh a. Nurse duty chuan, “A chhungte i ni bawk a, minute 15 vel i luh ka phalsak ang che, Pawngeklir,” pawh chu a lo ti bik lem hlei lo a.
Ni a sa si, a tui te a hal huam huam a. Kawngsira theitui zuar ho te chuan, “Pawngeklir, kha a free in kan theitui zawrh hi lo in rawh,” pawh an lo ti lem hlei lo a.
Engtin tin emaw Millenium Centre a thleng a, mobile phone an zawrhna ah chuan a ding chat a. Rei ngial a enkual hnuah chuan Soly Elillson phone ngei mai chu a lei a. Dawr nghaktu chuan, “Pawngeklir, min rawn dawr ziah dawn nia aw,” pawh chu a lo ti lem hlei lo a.
Tihtur em em a nei tawh a lo a, bus tawt ve angreng deuh ah inhnawhin a haw ta a. In a thlen chuan a nupui chuan, “Khawimaw i phone thar chu ka lo en chhin, Pawngeklir,” pawh a lo ti lem hlei lo a.
Source: Kan naupan laiin Lunglei a kan chhungte Pu Hrangliana (tunah chuan a thi tawh) hi a lo zin apiang hian thawnthu min hrilh ziah a, Pawngeklira thawnthu pawh hi a sawi lar thei khawp mai.
Similar Posts:
- Tlai nghahhlelh awm
- August Fiamthu
- Rotluangliana’n traffic police duty a su
- Aiz-w-a-l
- Taxi leh Driver Bo


text:
Misual.com nena kan inchukha na a la rei loh ngaihtuahin a tel lo chuan khua a har mai thin. Misual.com a ka luh tirh khan ka inthlahrung deuh a, mahse rin ang a lo ni lo. A lo awm tawhsa te kha an fel em em a, tha takin min lo kawm nghal bawrh bawrh te kha a ni a. Hmel thar lo lawm dan an thiam bawk a, rang takin ka tlangnel ve nghal mai anih kha. Misual.com tangkaina tam tak a awm ang a, tlem azawng ka han tarlang ve hrim hrim ang e.
1. Misual.com ah hian hmel a pawimawh ber lo:
Hmel hi kan lo thlir khawp mai a, hmeltha deuh chuan bawr laih laih tu an ngah thei hle. Hmel chhe lutuk te, ngaihnobei lo lutuk te hi mi hian min kawm tha vak peih lova, mahni tal talin kan tal liam ve mai mai thin. Mahse hei, misual.com a rawn piang chhuak ta hlauh mai a, hmel inhmu tawn miah lovin ka titi thei ta. Hmelchhe hmaiser do, sawi bei bui tan pawh inthlahrunna tur reng a awm ta lo anih hi. Miin tunge ka nih an hre lova, eng ang hmel pu nge ka nih an hre lova, ka thuziak chiah an chhiar thei. A va nuam em. A hma kha chuan hmeichhia nge ka nih mipa an hre thei lova, nula nge ka nih pa, patling nge ka nih nutling an hre thei lo. Ka thuziak erawh an chhiar thei. Nuam ve deuh asin….. Misual.com ah hian hmel a pawimawh ber lo, i thuziak, i tawngkam te kha a pawimawh ber zawk. Hmel hi pawimawh ber ta se chuan keini ang ak zat hnih hnuai lam, rawng lo lehnghal te lek lek chu kan tla pil vang vang ang chu.


text:
MPL ah referee an fimkhur a ngai dawn
- Written by digimalt
Hei Mizoram Premier League chu kan tan chho dawn ta mai chu a ni a, mumang a ang hial a ni. A tira study group ten an zirchian hnua an ruahmanna an rawn phawrh khan a harsat tur ziate mi tutute emaw chuan an sawi, mahse hei atakah a chang ta mek a, Mizoram Football History ropui tak kan ziak dawn ta.
Play off chu July ni 13 atang hian AR Lammualah khelh tan ani dawn a, Play off a ni, mahse MPL tanna a ni nghal dawn bawk a, a ropui dawn khawp mai.Kalphung leh team luh thei zat lam kha chu kan sawi ngun tawh a, tun tum chu match official chungchang hi sawi teh ang.
MFA chuan theih tawkin thuthlukna rintlak tak inkhelhnaah a awm thin theih nan hma a la mek a, MFA referee te chu nasa zawkin trainning a neih pui mek bawk a. Kum dang zawng zawng leh Tournament Mizoram chhunga lo awm tawh zawng zawng aiin tun tuma an mawhphurhna hi sang khawp dawn tih hi hre nawn leh se ka duh khawp mai.
Club indin hi thil namai a ni lova, Bank account ah pawh cheng nuai nga chuang neih a ngai tlat, thil namai a ni lo tawp mai. club khat hian season khat chhung hian sum tam tawk an seng dawn chiang mai.Hetiang khawpa sum leng vak a tam lai hian referee thuthlukna felhlel vanga chak loh chu a na duh khawp dawn a ni.
Sum tam tak leh thi leh thau pawlha khaw hrang hrang atanga fuankhawmte minute khat chhung leka thuthlukna dik loh vangin an Dream tihtawp sak a ni thei dawn chiang mai. Chutah tak chuan fimkhur a va ngai dawn chiang tak em. Tan lam neih leh neih loh kha chu an nei lo turah ngai phawt ila, hetih lai hian thahchhiat vang emaw pressure zawh loh vang emawa thuthlukna diklo tak awm thei a awm dawn tlat mai. Chutah chuan MFA referee te taimak chhuaha fimkhur zual turin ka chah a ni.
Tunah chuan Media a chak tawh bawk nen, MFA lam atangin referee chungchang demna emaw selna awka club manager emaw coach in emaw a chhak chhuak a nih chuan hrem na dan thlengin an la kalpui zel turah ngai ila, Mahse media hmanga nasa taka referee sawiselna a awm thei dawn tho tho. Tunah chuan Mizoram pum titi a ni tawh dawn a, kan referee an che tha a nih chuan mipuiin an fak anga, chutih laiin an che chhia a nih chuan nasa taka media hmanga demna a awm zel dawn. Inkhel ti hmuhnawm thei an nih laiin inkhel hmuhnawm tur tichhe vek thei an ni bawk a, Football changkang leh hmuhnawm kan en theihna tur chu player te khelh dan chauh a ni lovin, referee thuthlukna fing leh inkhel a enkawl dan pawhin nasa takin kawngro a su dawn a ni. chu chu hre rengin, Mizoram Premier League Play off atang hian inkhel.com chuan MFA referee te chungah tha taka inkhel an thunun theih nan duhsakna sang ber kan hlan e.


text:
Kum 4-na atan misualdotcommer Charity Bawm chu nimin 20 Dec 2012 ah As_Khiangte dawrah hawnna neih a ni a. Misual Admin pathum Sandman, VaiVa leh Miss Aduhi leh member atangin As_Khiangte, Kawlhawk, Zer0, Nastycool, Awmtea Leo Khiangte, Sheldon, Malsta, Pakak, TuaiSialA leh Hanc (a rawn tlai deuh a ) te bawm hawnna ah hian an tel thei a ni.
Miss Aduhi duhthusamin hunserh ah thlalak hmasak te te a ni a. Hemi zawha hian Miss Aduhi’n bawm hawnna a nei a. A zavaia tling khawm chu 31,300 niin member thahnem ngai tak (hming sawi lang kher lo i la) in za bi a kim nan cheng 700 a rawn thawhbelh a, damdawiinah cheng 500 a rawn luh belh bawk a. Tichuan a vai chuan cheng 32,500 (Sing thum sanghnih leh zanga) a tling khawm a ni. Sum tla zingah hian a thirnawi cheng 1200 ngawt a tel bawk a. A ropui hle.
Kal khawmte hian sem dan tur rel nghalin Hospital hmun khat a 2000 den den a mi 16 hnena sem an rawt thlu a (Mi panga in cheng 2100 an dawng). A tawpah Durtlang Presbyterian Hospital rem ti tlangin ZerO leh As_Khiangte motor ah chuanna nei ve lo chuangin a then ke hnih nei nen chawhnu herah Hospital panin inphurh chhoh a ni a. (Hospital luh hma lawk hian kan Admin Sandman a chu a mittui lo tla ru Miss Aduhi’na man nghe nghe )
Hospital thlen hnu hian ward hrang hrang hrang ah lut kualin nurses/sisters lo duty hnenah a ruk a zawtin charity sum thawhkhawm chu hlan in kum dang atang an lo tih thin ang bawkin a rang thei ang ber a kalsawn policy bawhzui a ni. (Awm zui chi a ni lem lo bawk) Report kimchang chu comment lamah chhunzawm ta mai i la. Thlalak ber kha in ngaipawimawh sia…
Bawm hung tura thleng hmasa te
Miss Aduhi’n bawm a hawng e!
Sandman an a lo endik pui vel a ni.
Bunchhuah a ni ta!
Admin pahnihte thahnem ngai lutuk khi!
Tangka thir ropui chu!
Inchhiar siak luai luai mai le!
Hospital kawt ah…
A hnuaia thlalak hi chuan caption a ngaih ka hre lem lo!
Hna an hlen ta e!
Bonus
Similar Posts:
- An kuthlei thil tih
- Charity 2011 Bawm hawn leh Sem Report
- Mi(sual)dotcommers Charity Bawm hawn a ni ta
- Kolasib Mi{sual} Charity Bawm hawn na
- Misual member ^-||R@lT€||-^ kan chan ta!


text:
October 21 (Inrinni) tlai dar 5:30 vela Aizawl khawpui leh a chhehvela ruah leh thlipui thawk avangin In 80 vel a chhia a, heng zinga 7 chu luah tlak lohin a chhia a ni. Thli leh ruah avanga In chhe vekte hi Aizawl DC report-a a lan dan chuan Kulikawna Lalruala In leh S.R.Tlanghmingliana In, Republic venga Ronghinglova In, Tlangnuam venga Lalhmingliana In leh Lalthansanga In, Thakthing venga Ngurkhama In, Venghnuaia Kawlkhawma In leh College venga H.D.Darthanchunga Inte an ni a. alremsanga luah chu thliin a len thluk laia awm Vanlalsiamthari leh a fate pahnih chuan hliam na lutuk lo an tuar a. In chhe nasa deuh 68 bakah chhe nasa lo 78 vel a awm bawk.
Veng hrang hranga in chhe zat chu Mission Vengthlangah In 5 leh UPC Biakin, Kulikawnah chenna In 15 leh Anganwadi Centre pakhat, Chaltlangah chenna In 2 leh School leh Indoor Stadium, Republic leh Upper Republic-ah chenna In 12, Ramthar North-ah In 1, Vaivakawn-ah In 1, Tlangnuam ah chenna In 12 leh Presbyterian Biakin 1 leh ICDS Quarter 2, Thakthing-ah In 3, Venghnuai In 4, Tuikhuahtlang In 10, Chamari ah RD Office leh Account & Treasuries Office, Zonuam-ah In 1, Durtlang Leitan-ah In 6 leh College veng leh ITI ah In 3 te an ni a.
In tam tak bakah Thingtlu leh thingzar tliak a tamin Electric, Cable TV leh Telephone hrui chhia a tam hle a, Aizawl khawpui chhung pawh a hnawk hle a ni. Hei bakah hian hriat theih chinah Maubuang leh Phullen-ah te buh a tichhe nasa hle bawk a, Maubuangah chuan in 60 vel buh a tichhiain heng zinga chhungkaw 20 vel chuan buh an la seng miah lo a ni.Veng hrang hrangah hemi zan la la leh a tuk Pathianni khan In chhiate senghawi leh siam that hnatlang neih nghal a ni a, Kohhran thenkhat chuan Pathianni Inkhawm pawh an neilo hial a ni.
Pathianni khan Tuikhuahtlanga Electric line chhia siamtu Lalhmingthanga (23) s/o. Liansua, Electric veng Aizawl chu bana a lawn laiin a chesual a, damdawiin thlenpui anih hmain a boral a ni. Aizawl DC Vanengmawia hovin AEC H.Lianzela, ADC Chauhnuna Liansangzuala leh Rita L.Pachuau ten Aizawl-a chhiatna thlenna hmun hrang hrangte an tlawh a, hnatlang thingpui lumna leh tanpuina te an hlan a ni.
Similar Posts:
- Ruah leh thli avanga chhiatna Serchhipah
- Ruah sur nasat avanging harsatna namenlo
- Lungleiah Setana biakna a hluar em
- Nizanah Aizawlah chhiatna
- BRTF Kawng ve hi le!!


text:
misual.com ah hian mi article lo lak chhawn chungchang hi kan sawi zing ber pawh a ni maithei. Hemi chungchang post pawh tam tak a awm tawh a, mahse hetiang thil hi a rawn la thleng fo thin a ni. Chuvangin tuna kan rawn sawi hi a tawpna a nih kan beisei e. Thil thui deuh sawi duah lovin tunah hian a tawi leh chiang thei ang berin kan rawn sawi leh a nge.
1. You must give credit to other website/blog
Mi website/blog a article tha i tih misual.com ah i rawn submit duh chuan, khami website/blog kha chiang takin credit i pek a ngai. misual.com ah hian article rawn lut zawng zawng hi copy nge original a ni tih admin ten kan endik vek hman lova, chuvangin keini hi kan lo buai phah thei a ni (plagiarism case).
2. You must NOT copy the entire article from other source
Mi website/blog a article misual.com ah i rawn submit chuan, credit pek mai hi a tawk lova, an article pumpui i rawn thehlut theihlo a ni. Thenkhat chuan credit kan pe tho a lawm in ti mai thei, mahse hei hi netiquette (internet a chet dan mawi) a ni lo a ni. Paragraph khat hnih vel chauh kha telh u la, a bak chu “Read more at source” tih tur a ni. Khami article ziaktu permission in neih erawh chuan thudang.
3. You must give credit to misual.com when posting at other websites
misual.com a article tha i tih i blog/website ah i dah duh chuan misual.com hi credit i pek a ngai. Point no. 1 leh 2 sawi ang khian, paragraph 1-2 vel chhuah chhawng la, a bak chu “read more at misual.com” tih tur a ni.
4. You must ask owner’s permission before re-publishing entire article
misual.com a mi article pumpui ziah sa (para 1-2 chauh nilo) i website / blog / newspaper / magazine ah i chhuah chhawn duh chuan, khami article ziaktu phalna i dil a ngai. Dil dan i hriatloh chuan misual.com contact form ah khian admin te rawn contact mai u la, chuan keini in a ziaktu kan lo contact chhawng ve ang. Mi thu ziah sa engmah permission tel lova website, newspaper leh magazine a lo chhuah chhawn fo hi i ching tawh lovang u. Hmanah te chuan, “Duh leh kan lo chhuah chhawng ang, kan thu thu a lawm. Kan lo tih lar ve phah a a free leh nghal in, lawm zawk tur a lawm, mai mai sala” tih rilru te pawh kan lo pu maithei, mahse tunlai angah te chuan hetiang rilru pu hi kan awm tawhlo ti i la a dik ber ang chu. Chuvangin, puitling takin, permission kan in dil tawn zel dawn nia.
5. Important Internet rules:
[i] YouTube chungchang –
Internet publishing khawvel hi chu print publishing nen a dan a in anglo deuhva. Entirnan, mi YouTube video upload kha chu i duh duh na ah i embed chhawng thei a ni. A upload tu ten midang lo embed an phalloh chuan embed link kha an disable mai. An enable chuan tu pawh in an embed theia ngaih a ni.
[ii] Blog link chungchang –
Chutiang bawkin, mi blog/website link i duh duh chu hmundangah i paste thei a ni (link chauh, content nilovin). Nia, hmanah te pawh “Engatinge ka blog link misual ah in lo dah?” tih te pawh vauna kan dawng thin, mahse this is the very foundation of the internet. inter-linking network. Hei vang hian blogger.com ang te chuan “private reading” option an siam a, invited readers te chauhvin khang private blog kha an chhiar thei a ni. Dah public chuan tu pawhin lo link theia ngaih a ni.
[iii] Thlalak chungchang –
Thlalak lo chhuah chhawn chungchang hi chu internet ah hian dan mumal a la awmlo a ni ber mai. 2001 vel te kha chuan javascript hmangin “disable right click save as” emaw “hide source” te pawh kan hmang thin, mahse tun ang khawvelah hi chuan thlalak hmun danga i dah tawh phawt chuan a veng theihloh a ni ber mai. “Text” ang hian khami thlalak lo chhuah chhawngtu google ah a zawng ringawt theihloh bawk a ni. Hei vang hian, hmundang (non-profit websites) a mi thlalak kan link dawn chuan a thla la tu / neitu emaw website source chiang takin credit kan pe tur a ni. Chutih rual chuan in thlalak ho kha watermark vek turin kan ngen a che u.
[iv] Print atanga lak chhawng chungchang –
Hemi chungchang hi chu misual.com ah pawh kan ti sual fo in ka hria. Lehkhabu/magazine a mi article a tha em em kan tih kha, kan lo type chhuak veka, chuan internet ah kan chhuah chhawng leh ta a. “Harsa takin ka type chhuak vek a sin” pawh kan ti maithei, mahse hei chu a dik chuanglo a ni – refer Point no. 1 & 2. Kan lo type chhuah vek avang khan kan ta (intellectual property) tihna a ni chuanglova, chuvangin kan theih chuan a ziaktute (an la dam chuan) an phalna dil hram i tum zel ang u.
[Ziah belh tur a awm chuan kan rawn ziak belh zel ang. He post hi, misual.com sirah kan link reng tawh bawk dawn a ni.]
Similar Posts:
- Thu leh hla inruksak (Plagiarism)
- Watermark ?
- Thuchhuah chhawn chungchang
- Chanchinbua chhuah hi
- Zaliana ru bova sawisatute man kim


text:
( Chhunzawmna)
Mizote hi ran vulh mi kan ni ve a, ar leh vawk hi kan vulh deuh vek a, nimahsela eizawnnan hman tham kan vulh ve lo va. Chuvangin, ar chi tha leh vawk chi tha mi lak chhuah ve thain kan hria a. Sap ram ar chi tha mi White Leghorn leh Rhode Island red te kan la chhuak a, tui awp keutir turin kan sem chhuak a. Aizawl leh a chhehvel khaw thenkhatah chuan heng ar thlah hi an lo tam ve ta a. Tin, vawk lian chi ( a var) chi thlahtu atan kan la chhuak bawk a. Hemi vawk thlahte hi mi tam takin an lo hlawkpui ta a ni. Tin, ar pul venna tru damdawia chiu-na te kan la chhuak a, Aizawl leh a chhehvel khuaa ar te kan chiu sak thei bawk a. Hei hi tun hmaa Mizorama thil la awm ngai lo, kan chin chhuah pakhat chu a ni.
Mizote hi puan tah mi kan ni a. Kan ram a vawt ve fu si a, sahmul puan tah te zir ve a tha ang e, tiin. Neihbawi ah khian Beram vulhna hmun kan siam a. Beram rual 50 lai Shillong atangin kan zuk la chhuak a. Heng Beram ho hmul hmang hian Sihphir khuaa hmeichhe hovin kawmawl te an tah thiam ta a. Heng Sahmul kawmawl te hi lum tak a ni a, an tangkaipui viauvin ka hria. Beram hmul sawisakna leh tah dan zirtirna te pawh kan siam bawk a. Nimahsela hei hi tunah hmuh tur a awm ta lo va, pawi ka ti hle mai.
Lushai Hills Community Development Project hi Mizoram hmasawnnahna thawh tanna hmasa ber kan ti thei ang a. Kum 3 atana relbawl a ni a, budget pawh cheng nuai sawmpahnih (12 lakhs) a ni a. Hei hi a tlem lutuk a, hnathawh theih pawh a tlem hle a ni. Kan hotupa Assam Sawrkar-a Development Commissioner leh Secretary ni bawk Pu K.Bhalachandran, I.C.S hnenah pawisa tlem lutuk nen hnathawh a harsat thu ka sawi a. Kum 1956 a All Idia Development Commissioners Conference-ah hei hi an ngaihtuah a. A bikin Special Multi-Purpose Tribal Community Development Project Block siam an rawt thlu a, a budget pawh a letin an ti pung a. Chutiang Development Block chu Lunglei-a tan turin 1956 tawp lamah min phei tir leh ta a.
Aizawl- Lunglei kawng hi 1955 March thlaah a tlang thei hram a, a la zimin a la chhe em em a. Tuirial leh Matah lei a la awm lova, chuvangin furah chuan a kal tlang theih loh fo va. Chutianga kalkawng a la that loh avang chuan hnathawh a harsa lehzual a. Hnathawktute awmna turin in pawh kum 1 chhungin kan peih hlei thei lo va. Hemi Block-in a huam chin chu hmar lamah Ramlaitui leh Buarpui, chhak lamah Aizawl kawngah Thiltlang thlengin. Chhim lamah Sairep thlengin. Aizawl lama kan tih dan ang bawkin kan rel a. Agriculture lamah chuan Sihphira kan tih ang deuhin Theiriatah kan tan a, a kum khatna atangin kan hlawhtling nghal viau va, lawmawm pawh kan ti hle a. Nimahsela hna kan thawh tam hmain IAS zawm turin ka kalsan ta a, an thawh zui zel dan ka hriatpui vak ta lo a ni. Hei hi chu min thlaktu Pu Hauthuaman a hrechiang ang a, amahin la ziak zawm zel sela a tha ngawt ang.
Aizawl Project kan tan kum 1954 khan Aizawl Chilren’s Park hi kan siam tan a. Bawrsap Bangalow, tuna Governor in bul atangin tuna Aizawl Club thlanga Kawngpui thleng kan hung a. A chhungah Library cum Reading Room in kan sa bawk a. Bombay atangin pangpar hrang hrang chi ka chah chhuak a, kan tih tiah hnuin Park chhungah chuan kan phun a. Mahse, kar khat pawh awm hman lovin an pawtfai vek a. A dang kan phun pawhin chutiang bawk chu a ni leh ta a, kan bei a dawng hle a. Pangpar chin chu kan hlawhchham chiang hle mai. Tun hnu hian pangpar chin an tum leh ta ngai emaw ka hre lo va. Kan aia hnam fing zawkte ramah chuan pangpar chi hrang hrang hi hung lem loh pawn khawlaiah an par vul chek chuk mai a, kan in ang lo hle mai. Hetiang hun hi kan ramah engtik ah thleng ve tak ang maw?
A hmasa lama kan sawi tawh ang khan Mizoram hmasawnna (Development) hna kan thawh tan lai hun 1954-58 lai khan Sawrkar pawisa a la tlem em em mai a. Chuvangin thingtlang mite pawhin mahni intodelhna rilru puin thahnemngai takin hna an thawk thin a. Sawrkar hnathawk Officer-te pawhin pawisa awm chhun chu renchema hmangin theih tawp kan chhuah ve thin a. Tunlai hi chuan India Sawrkarin pawisa maktaduai telin a rawn sanction ta a. Hnathawh pawh awm lem lo va, Sawrkar pawisa rut teuhte pawh an awm mek ni awmin an sawi a. Pu Rajiv Gandhian, “Sawrkar pawisa development atana kan ruahman hi cheng khatah pawisa 85 hi ei rukah a ral a ni,” a tih an sawi hi Mizoramah pawh hian a dik ve mai awm mang e! tih te pawhin min ngaihtuahtir a, India Sawrkarin kan ram development atana a sanction zawng zawng hi a hman dan dik taka hman chu ni sela, Japan leh S.Korea ramte ang khi kan ni ve thei tur a ni na a le.
Similar Posts:
- Mizoram Development Intan Dan – I
- IWMP Training nei
- CM ni ta ila!
- ADA ho hian thlei bik an nei ami ?
- Hachhek Constituency Development Committee din


text:
( Herald News) : MJA nata MTP Gen.Hqrs ,Siaha zy ta, Hmopha taona kyh liata ahria paraoh nawpa, Pachynoh 2012 la liana khata, Hriaparaohna bietaina Mara rah chata Ku cha rohpa ta hneipa cha ta, MJA President Puhpa CZ.Hluna nata MTP President Puhpa T.Chatlua ta Ko-2 chhoh chata, Mara rah khihpi Siaha liata bietaina moh a ma roh rairie.
Siaha MJA nata MTP heta ama raihria tuachai awpa a eikhana liana heta June thlachhoh liata eima niebaw tichho beichhona chaipa, Gas chochah liata rairuna atlopa nata ado ngaitapa ta raih papua thei bah awpazy nata tho tlah khih la ta, Electric Current Rajiv Gandhi Grameen Vidyutikaran Yojana(RGGVY) raihria dah a dochah leipazy moh pasia laih awpazy nata Bank tawta Phusa pathapa chyhsazy ta rairuna a ma tyhna chochah alaichadai/mopazina hnei awpazy reipahmaohna hneipa cha hrata, he joint meeting Siaha Press club ama hneina liana heta, MJA President Puhpa CZ.hluna chhithana ry lia, Puhpa T.Chatlua, President MTP(Hqrs) Siaha ta, MJA nata ahrialahpazy hnota biereina pasyuna nata ahawna biereina ahneina liata, Eima rah chi nata pho chana heta, Riapha ngaitapa ta hmiala toh via lyma awpa hmala ama apeimawhzie nata eima Ko phuah pa Mara reih nata Chi napho Chahna pabosana zy chhao thatlo kawpa ta siekhei lyma awpa a ma chhuana biezy chhao reih, eima thatih biethie hiezah tuhpazy peimawhzie reihna liata mara thyutlia sawzy chata Eima Mara rah thatih/Biethie hiezah tuhpa MJA/media zy hnota a ma peimawhzie alaha kawpa ta a reih, Mara rah liata KHIH MOH nata Chavah, Ti, nata Tlah, Rah MOH eima hneipa Moh zydua nata peimawhpa maih,etc eima manoh pamawh daihti no ta, Moh dopa ama vaw hneichiepa, Reih hropa ta phichhypa alyukawpa ta nata palie chakhyh thlaleipa ta Marasaw ta eima moh bipa Origin Mara reih ta eima awna dah ta hawhta, roh ta palaha bah awpa ta, ahawna bie chhao a reih pahra. He Jt,Meeting hneikhai tawhna heta alykawpa nata loraoh kawpa ta, zala pati dolah khona nie pahmaona ama hnei pahra.


text:
Famkim lova dinin ka awm a ; Amah chu a famkim tawh avangin.
Chak lo leh awngrawpa din ka ni a; Chaka thu chu inngaitlawm taka ka zawm theihna tur in.
Retheihna chu belin ka awm a; Neitama chu ka beisei theih nan.
Thlemna te chuan min hual reng thin a; Thiltitheia theihna chu ka rin ngam theihna tur in.
Mittui te a bualin ka awm thin a; Hnemtua chu ka pan theih nan.
Lei hlimna chu beisei A phal ve ngai lo va; Angel ropuite lenna ram chu ka beisei theih nan.
Hlauhna chuan min hual fo thin a; Hnehtua chu ka pan theih nan.
Tihtlawmin ka awm fo thin a; Lal ropuia Kalvaria a tlawmna chu ka hriatthiam theihna tur in.
Tuihal in ka awm fo va; Tuikhur hlu awmna chu ka pan theih nan.
Mite hnawlin ka awm fo thin a; Ka hnawl fo thina thinlung chu ka hriatthiam theih na tur in.
Engkim ka hriat A phal lova; Aman engkim a hriat fai vek avang in.
Ka thinlung hi tih natin a awm fo thin a ; Tidamtu Isua Krista chu ka pan ve theihna tur in.
Similar Posts:
- Tawngtaina…awmze nei lo…(chhunzawmna..phur leh thut pek a lawm maw le)
- Zânpârrimtui 154
- Ka Rawn In Hlan E-H.E.LP
- Thufing
- Tlang hrileng ven nan


text:
He Khawvela ka hun tam zawk chu Mizoram pawnah ka lo hmang ve ta reng mai a. Naupan lai hun zawng zawng leh, Rawlthar chhuah thlenga, Mizoram chhunga nu leh pate kianga awm leh seilian ta chuan, chung ang huna kan thil lo tawn tawh ang tak te han tawn leh chang hian, Lung hi a awm hle hle thei ta thin lova, panlai nun ngai hian a lo kur leh diam diam thin a, a lo leng bo leh veng veng thin!. Chutiang lung tilengtu lah chu, thil danglam tak engmah a awm hran lem si lo. Post tlem lai hian han puak ve pawp pawp mai teh ang aw le.
Ar khuang ri: Ka Pian leh sel seilenna khua hi, Motor kawng kama khaw lian ve tawk tak, in pawh sangkhat chuang zet kanni ve na a, Thingtlang khua, khaw 10 lai mai sawikhawm kan nih avangin, in tin hian ‘ar’ hi kan vulh far mai a. A khaw laili takah hmun tha lai deuh berah compound zau tha tak mai kan nei a, kan kawmthlang zawlah Ar-in pawh kan nei ve a. Zing khawvar muttui lai tak mai hian, vengchhak, tlangchhip sang lai deuhva awm Arpa chhiarkhuan kha a rawn khuang ta al al mai a. Chutah le, kan arpa chhiarkhuan, ka arpa hluisen chuam ngei mai, Kg-5 vel zeta rit, a siak pawh naupang kutzungtang chen zet mai, zum tha em em mai nei, kan huan chhungah na na na chuan, arpa dang ngamloh nei ngai miahlo chuan, a thla a han khawng/zap ri pup pup mai a, ring em em maiin a han chhawn ta a. Kan awmna a laili bawk a, a hre phak ho zawng zawng chuan, an rawn chhawn ta thliai thliai thin a, ka ngaithla kar thin ani. Zan lamah mumang thalo leh hlauhawm deuh man chang phei chuan, ‘thawk sawng sawngna’ ani thin.
Mak tak main, Mizoram pawna ka awm hnu hian, hetiang ar khuang ring tak tak inchhawn hi ka hre ngai ta reng reng lo mai a, Ka khua a har ru hle thin a ni. Ka arpa chuam khuang, “Tumah cho loh ka nei bik lo” ti al al thin, ka zan tawnmang, phung leh huai inlar fo thinna lak atanga min thlamuana, min chhanchhuak thintu kha ka va han ngai thin em.
Biakin dar ri chuah chuah: Kan In awmna a laili ka tih tawh kha. Pathianni zing alo nih hian, Arkhuangin min kaihthawh hnuah, Kristian Naupang inkhawm dar alo ri chiah chiah a, ziaklohbu pawt thlain kan han khawr a, fairel bela buhfai thum khat vel kan dah a, biakin kan pan sang sang thin.
Tukthuan eikhamah, chawlhni kawr ka nuin a sukfai chu hain, kan insiam map map a, chutah le, UPC dar vawi 7 zela vuain a rawn ri ta mang mang a, mual kama Chhandamna Sipai pawl chuan, Truck ke thir an khai chu an han vaw ri bul bul bawk a. Chutah veng hrang hranga Mission ho dar chu a ri ta chuah chuah mai thin a, Pathianni tih a chiang thin hle a ni.
Mizoram pawna kum 25 vel zet ka awm chhung hian, hetianga Sunday-a biakin dar ri hi ka hre ngai ta reng reng lo mai a, Dar 9:30 ah Praise and Worship tan tur a nia, dar 10 ah chiah Inkhawm kaihruaitu a ding ngei tur ani tih ngaihdan kan nei vek a, Sana kan ring a, Biakin dar kan mamawh ve lo a ni. Mahse, a khawhar thlak ka ti tak meuh meuh thin a, ngaia neih a har ka ti hle mai.
Zing kara Motor lian ri hum hum ri: Kan awmna hi veng laili bazaar bul mai anih avangin, Bazarni hi chuan, veng tlaberh deuh lam atangin nuho bazaar hmun tha inchuh hi zing khawvar hma atang hian an rawn kal hlawk hlawk thin a, Sa-sat ho lah chuan khawk rum rum khawpin sa an sat ri ang chawrh chawrh a, Chutah, Bazar Bus zing chhuak tur ho lo thleng khawm chu an ri ta hum hum thin a. A hunlaia a bengchhen thin tehlul nen, Zing kara Motor lian ri hum humin min tih harh chang hian, Kan khuaa kan in kha amaw ka ti thin a, ka han harh a, Mizorama kan khua chu hlatekhua alo ni thin si a, hrilh a haiin, lung a leng duh hle mai. Tlangvallai te khan, Kan run inchhung leh ka nu leh pa thlazar hnuai muanawm tak kha ka ngai vawng vawng fo thin.
Favang thlifim: Phai hmun lum ang reng taka awm kanni a. Favang boruak alo nih tan hian, Mizoram boruak ang vela nuam alo nih tan chang hian, muhil han thangharh chang hian, Mizoram emaw ka ti fo thin a, anilo tih han hriat leh hian, Lung a leng duhin, hrilh a hai duh thin hle.
Favang thla bial zan: Favang thla a han bial kung mai hian, Kan naupanlaia, kan veng naupangho zanah kan han chhuakkhawm a, enghelh leh Lungkham reng neilova, hlim tak maia kan pawnto thin lai ka hrechhuak fo thin a, Lung a leng ru fo thin. Tin, zai ngaina ve ang reng tak ka ni a, Sap hla Love song chi hrang hrang ka sak thin leh, bialnute hriat tur ngeia an kawmchhaka kan play thin lai te kha rilru mitthlaah alo lang leh uai uai thin a, tunlai tawng takin, ‘Lung a leng ve det’ thin.
Phunchawng Par vul lai: Kan kawmchhakah hian Phunchawng kung lian em em mai hi a ding luah mai a, a kung bul hi Patling pathumin an pawm zo tawk vel ani mai thei a, a san lam phei chu feet 100 vel lai asang ani awm e. Sikul chawlh lai leh Sikul kalloh laite hian, a bul thlar duai mai velah te chuan kan inkhualtelem thin a, nuam thei thin tak a ni. Nipui tantirah hian a Par khat tlat mai thin a, Sava chi hrang hrang hian a par zu an tlan bawk thin a. Lo hal lai te hian, Primary sikul kan han bang a, a hnuaia kan kal lai hian thlifim a thaw heuh heuh a, Savaten a par an rawn ti tla thin bawk a, kan chhar thin a, Khawchhak lama tlangte chu Lohal khu leh Romeiin a bawh paw chuai thin a, khang hun kha mitthlaah ala lang chiang si a, Lung a leng duh thin khawp mai.
He Phunchawng hi a san leh a len em avangin, a bul hnaia in leh a hnuaia mihring kalte tan a hlauhawm deuha an hriat avangin a satthla ta vek a, ka ui tak zet zet thin a, Kan naupanlai nunhlimawm tak kha a chuai ta ruai ruaiin, koh kir leh rual lohvin an liam ta ruai ruai hian ka hre thin.
In lung tilen thintu, han sawi ve hlawm teh u le.
Similar Posts:
- Suihlung Len tu
- Hla hlui hian in lung a ti leng ve thin ang maw?
- Changkanna a nih si chuan
- RAMÂR HMANGAIHNA
- Green Park Bye Bye….


text:
Pu Chhama’n misual rukru ber min ti ta sa sa, hei hi ka rawn post leh rup mai; a zawngchhang tlak riauvin ka hria. Mizo tleirawl zingah Korean ang deuh tlemte an ni mai a, he’ng thlalak kan hmuh chuan Korean film hian Mizo ṭhalaite-a hmun a chan thûkzia a hriat theih ang. Anniho pawh hian vawi khat mai an en lovang tih a rin theih âwm e. Tichuan, in nau te, in fa te, in chhung te, in ṭhian te, in hmelhriat te an nih chuan min han biak dawn a nia. Thlalak sawm chiah dah leh mai ila. An an dan indawta dah a ni kher lo bawk. (Sawi kher ngai lovin an an tum ve hrim hrim tih chu sawi nawn tawh lovang)
Similar Posts:
- Handset camera nen Inrinniah ka bazaar a…
- Facebook thlalak!
- Voice SMS thawn duh tan
- Kan ti ta sa sa ‘Korean flu – IV’
- Ka Facebook hman dan


text:
Fur lai aniin boruak a hnim ruai a, chhum lah chu a zíng phui mup mai bawk nen boruak pawh a uap hle a. Chu furpui boruak uap chhurh mai chuan Pu Lalnuntluanga te in chhung pik tak chu a belhchhah in chu in ah chuan hlimna in thla a zar lova, an chhungkaw nun a hlim lo ani tih a hriat theih bawk si. An In lian tak ah chuan cheng an tam lova, a ruak huai a, an sofa set mawi tak te, an LCD TV liantak te chuan chu in chu cheimawi mahse chu in ah chuan hlimna a thlen hauh silo. Van lama chhawm theihloh khawvel thil mawi tak tak chu Inah chuan a tam a, mahse chung chuan hlimna a pe silo. Engkim mai, an In atanga a chhunga awmte chu Pu Tluanga leh Pi Remi te thawh hah liau liau rah aniin eirukna leh hlemhletna cheng khat pawh a tel silo. Mahse, hah taka an thawh hram hram rah mah nise, Pu Tluanga te nupa, kum upa lam tawh tan chuan engmahlo mai a ni si.
Pi Remi chu an sitting room thutthleng nuam takah thuin an chhungkaw thlalak a en a, a keu let a let in, a bianga mittui rawn luang chuan a album ken chu a far karh karh a, an nunhlui leh an chhungkaw nun thin te thlir letin an fapa Sangtea naupan lai thlalak, a Pa ina a kokichhuan lai chuan a lung ati chhia a, a vel ani. An Inchhung an thlir vel a, Fanu 2 leh fapa 1 an neih avangin an fapa neihchhun an duat em em tan veka an tih an in leh rosum zawng zawng te, hah taka anlo thawhchhuah sa engmahlo maiah a chang ta si. Nu ber rilru atang chuan a fapa a hmangaih leh a duat em em, naupang fel tak, kehthei ena a en hetianga a awmta mai hi a na a, tawrh thiam a har ani e.Pu Tluanga erawh a tawng lemlo, mahse a hmel ah chuan lungawi lohna, hlim lohna a langin a rilru a hah tih reng a hai theih siloh, sitting room lama an chhungkaw thlalak chu a en a, muang ban charhin
“Mama Nu, keini pawh kan thiamlo ania nge” tiin an Nu lamah chuan a phei ta a.
Pu Lalnuntluanga leh Pi Lalremsangi te hi nupa inkawp rem tak, an nulat tlangval lai atang tawh a vengchhung fak hlawh, Pathian hre mi tak anni in kum 30 chuang nupa ni tawh, fanu pahnih leh fapa pakhat neiin chhungkaw hlim thei tak anni a. An fanu te pahnih pawhin mi angin pasal duhawm tak neiin khual khuaah an awm a, ngai thei hle mahse chu chu khawvel nihphung anisi. A enkawltu in a zir ania nge an fa tlum ber leh an fapa neihchhun Lalnunsanga pawh a tetlai reng atangin naupang fel, sikul leh kohhran lamah pawh fak hlawh, Sunday school lamah pawh Pi.Zaii medal dawng pha leh school ah pawh kg 1 atanga a college kal thlenga first division aia hniama pass ngailo aniin an fapa chutianga a puitling chhuak chu Pu Tluanga leh Pi Remi pawh an lawmin Pathian hnenah lawmthu an sawi fo thin.
Sangte a pawh a zirna te a lo zawha hna duhawm tak a thawh hnu phei kha chuan a bik takin Pi Remi phei chuan tu hmel hmuh a chakawm tiin nupui nei turin a turfo thin. Sangtea hrim hrim hi tlangval lerlo, ngawichawi tak anih avangin a rualpui te aiin ngaihzawng pawh a hre har hle a, mahse a mit erawh a lerin hmeltha a hre hle , a Pa phei chuan tum khat “Mama chu hmeltha I hre emai, mit chauha nupui I zawn chuan upat lama thuk kan melh ngat ngat ang tih a hlauhawm hle mai” ati nghe nghe tawh a. Tlangval ruihtheih lama fihlim, chhe zawk zawklo leh hnathawh tha tak nei ta chu nula lamah pawh a tla nain fanu nei hlei hleiin an be tha a, ama tawkah chuan a to ve hle a, nupui pakhat na na chu a huphurh biklo.
An vengchhung ami Pu Roberta fanu hmeltha Aduhi, Lalduhawmi, an veng pathlawi hoin a “pheichham man ila chu zankhat hlawh ka thlang ang” anlo tih fiam fo thin nen chuan Sangtea chu an inkawp chho ta a. Sangtea lah tlangval hleitling, Aduhi lah nula hmeltha, Zawlkhawpuiah chuan a tluk an tamlo ang tih ngam a niin an pahnih inkawp chu tlang mawitu, vakul nupa ianga hmuh nuam an niin inhmeh tilo reng an awmlo. Thuthang a hriat atang erawh chuan Pu Tluanga chu a lawmlo a, engmah a sawi lemlo. Pi Remi erawhin a fapa chu a hauin an duhloh thu a sawi zing hle a. Mahse hmangaihna chungchang ah erawh zawng, “ka Nu leh ka Pa min zilhna hi ka tan a tha e” tih lam ai chuan,
“Chun leh zua a hrang e ka di mampui
I vawng zel ang kan tiamthu di” tih lam hi mihring te thil ngaihtuah duhdan a ni si.
Mama, Aduhi hi zawng a hmel ah zawng sawisel bo mahse a Nu ina Aduhi Pi leh Pu a enkawl dan hi tlang sel leh mak tih khawp ani a, kan nei ngam dawn emni.
Ka Pa, Aduhi hi chutiang anilo, a rilru a thain a tluang asin, a mizia te chu kei aia hre chiang an awmlo.
Aduhi mizia chu kan hrelo, mahse a Nu ina a pasala chhungte a enkawl dan hi kan veng chhungah demlo an awmlo a, hmeichhia hi chuan an Nu te an chhun tlangpui si.
Ka Pa hmeichhiate chu mipa a zir anni asin, ani tluka hmangaih ka neilo
Ka fapa in I duh chuan kan nei ang, I thlang sual anih leh kan tuar tlang aniang chu.
Sangtea leh Aduhi te pawh chua an innei ta a, a tira an hlauh ang em em nilo mahse insaka ban ril atana thing chhe hman chu a nget hma ti a an sawi ang deuhin Aduhi sual vang nilo mahse, amah enkawl tu a Nu mizia chu amaha a lanchhuah hun a awmlo thei silo. Hun a ral a, kum a liam a, fa an han neih takah pheiah chuan a pasal a Nu leh Pa laka a awmdan a thlak tual tual a, duat chu sawiloh, hnawk atiin a fa te an awm mai mai pawh a phal heklo. Chu a lawina in sak nana hah taka thawktu Pu Tluanga te nupa chu inchhung bungrua nen a en hrang lova, a duata a enkawl tura a ko a Pathian ruat chu Aduhi tan zawng tar chhia, tar phunchiar mai bak anni silo. Sangtea hi mihring rilru chhelo leh tluang tak nimahse mipa hi zawng kanlo mawl ani e. Zantina mutpui leh fate nu ina “ I Nu hi, I Pa hi, chuti khati, I farnu te lah hi…. Indang ila a tha zawk, in hrang atangin kan enkawl thei tho alawm” an tih sa sa chuan ka “aw, e, nia “ duam duam thin si.
A kartu a thiam chuan mipa hi zawng kan nep fo thinin Sangtea pawh a bang silo,
“Mama tuna I indanga I Nu nen chauha min hnutchhiah anih chuan I laka ka rilru hi khuhhriang khup thawk ang ani ang, ka pension pawh hi kan eiseng lo anga, inluah man nen sum lamah zawng kan buailo ang, fapa neihchhun ina inhrang min chan san erawh chuan kan rilru zawng a na khawp ang” tih meuhin tawngkam thlah mahse Sangtea te chu indangin nizan khan an insawn chhuak ta a.
Note: Misual nula ho kha, Aduhi ang in nihloh hram ka beisei.
Similar Posts:
- Ka nau hla thenkhat!
- Dawn ti sei…….
- Lo Maw?
- Duat sual > Sual duat > Duat hlum!
- Obama ten Spain PM fanu te thla lakpui fuhlo!


text: Vawiin khan Lunglei Circuit House Conference Hall-ah NLUP Implementing Board (NIB) Chairman Pu JH Rothuama hovin Lunglei District NLUP Committee an thukhawm a. He meeting hi Lunglei DC Pu Ashish Madhaorao More-in a kaihruai a, NIB Chairman tawiawmtu NIB Secretary Pu James Lalrinchhana, NLUP Chief Media Officer Pu David L.Thangliana bakah NLUP District Co-ordinator Pu Zathangliana, NLUP Line Department hotu te, DIPRO Lunglei Pi Mina Zoliani, MJA Lunglei President Pu K. Lalrinpuia leh MJA member dangten meeting-ah hian Lunglei District huamchhunga NLUP hnuaia hmalakna hrang hrang an thlirho a ni.


text:
Sangzuala Hmar
Saikuti Hall-a concert ropui ber pawl a ni: Organising Committee
March 25 zan khan Ellis Saidenga Tribute Concert thawh hnihna chu Lunglei Saikuti Hall-ah neih a ni a, Aizawl concert nen a khawi nge ropui zawk tih chu zawhna chhan harsa tak a ni ngei ang, mipui kalkhawm an leng lova, a chhunga awm let aia tam mah a pawnah an awm!
Lunglei Ellis Saidenga Tribute Concert-ah hian Lunglei lama zaithiamte an tel kokim hle a, Aizawl lam atangin band pahnih – Myth of fate leh Boomarang te bakah house band te an tel a, Joseph Zaihmingthanga leh Josephine (Jojo) te an tel bawk. Concert boruak hi a tantirh phat atangin a nung tha hle a, Lunglei concert bik organising committee member te chuan Saikuti Hall concert neih tawha a ropui ber pawl a ni tiin an sawi.
“Heti tak maia Ellis Saidenga Lunglei mipuiin an chawimawi hi a ropui a, organising committee a awmte pawh kan lawm hle a ni,” tiin MS Dawngliana, Organising Committee Secretary chuan a sawi.
Aizawl atanga he concert tel tura kal Joseph Zaihmingthanga, Josephine, Myth of Fate leh Boomarang te chuan mipui lawm an hlawh a, Lunglei mipuite hian mikhual an lawm thiam a, a thlengtu nih an thiam hle a ni.
Ellis Saidenga nupuia nau hranghlui rocker PB Lianzama chuan a makpa tan hla hnih a nei a, mipui lawm a hlawh hle, a ni hian Soldier of Fortune leh a hunlaia a larpui em em thin Rock ‘N’ Roll Jesus te a sa. Aizawl lam House band member zingah hian PB Lianhminga leh PB Liansangzuala (Ellis Saidenga nupui Sangpuii vahte) te an tel a, drummer Liansangkima leh vocalist Lungmuana te nen combination tha tak neiin 80s leh 90s rock m usic an hrut nasa a, concert chhimtu mipui lam pawhin an lawm hle.
Joseph Zaihmingthanga hian Ellis Saidenga Pathian hla phuah “Nitinin” a sa a, Josephine-i’n a hla chuam “I Belh Pawn” a sa a, mipuiin an zawm dual dual reng mai.
Lunglei zaithiam lam zingah Lalropuii Pachuau, CR Laldingliani leh Ruatsangi te an che tha a, Lunglei khaw band Cellevain te rimawi chu tunlai deuh zawk leh thangthar deuh zawkte lawm a hlawh hle.
Lunglei Ellis Saidenga Tribute Concert hi organising committee hi Lunglei DC Pi Margareth Zohmingthangi chairman-na hnuaiah lian taka ruahmanna a kalpui a ni a, Aizawl concert ai mahin a hlawhtling a tih theih.
Concert zan hian Ellis Saidenga hlimthla big screen-a lantir a nih laiin candle lighting ceremony neih a ni a, hall-a awm zawng zawngte’n mawmbati kengin Ellis Saidenga hring chanlai thla hi an thlirho a ni. Concert zan hian amah ralna bawm hun a ni bawk a, ralna pawh a lut tha hle niin organising committee te chuan an sawi.
Ellis Saidenga hi ex-MLA, Ngaihzual Nang Nen tih hla siamtu kha a ni a, August 29, 2008 khan Aizawl Civil Hospital-ah a boral a, amah hi Mizoram pa chhuanawm tak leh chanchinbumi ropui, nikum march thlaa Mizoram Journalists’ Association-in Prominent Journalist chawimawina a hlan mi pathum zinga mi a ni.
Similar Posts:
- Ellis Saidenga Tribute Concert
- CFL Hmingthanga Tribute Concert
- Ellis Saidenga a boral!
- Youth Icon-in banna thehlut
- Mi Zawng Zawng Tan Winter Praise 2007


text:
(Hman chang changin, luangliam ngawih ngawih reng mai te’ng… )
Rawllai nun par mawi
Khuanu hualin, thing delh loh lung delh loh nafam chu, mi fate tiat pui puiin thanglian lo mah ila rilru ngaihtuah a danglam a, tilpawr aw kiu rut hun pawh kan pel chho ta zel a. Khawi hmunah pawh kal ila, siamtu kutchhuak duhawm tak chuan chhingmit a hip hmasa fo zel a. Hmeltha deuh leh kan duh deuh te phei chuan kan ngaihtuahna an luah zung zung a. Saw nula saw chu aw.. tia ngaihtuah chhunzawm rauh rauh ka tawng fo nia!
Hmangaihna par
Hun leh ni te ralin chenna hmun dang tawh mah se, a la theihnghilh bik ka ring lo. Khami tlaia tum loh deuh maia an dawr kawngkaa pawisawi lo hmel taka dingin, kan chhingmit a intawn fuh tlai kha.
Ral khat atangin thiante zarah zawng engemaw chu kan inhriatsak ve ngei mai, mahse eng ang hmelpu tur nge kan nih kan inhre miah lo. Tichuan ‘kan fian ngeiin antui I hawp ve duh an gem?’ tia ka sawmna che chu, i-he lovin ‘hawp ve duh e’ tiin min chhang a. Khami tlaia ka hlimzia kha, tun thleng hian ka la sawifiah thiam lo. Ka ni deuh huih ti ila, ka mawl hmel bawk si, a nuam veng veng a ni ber ang chu.
Dawn tisei tur maia’n maw..
Nang ka tawng che kha vannei ka inti a, mak ka ti zawk hial. Min hmangaih em avanga midang laka I thikthu chhiatzia te kha, kei val rianga hian ka la tawng ngai si lo, ka hrethiam lo lek lek zawk thin. Vartianah tho ila, I sakhmel tawn hlan nghakhlel reng rengin chhingmit lenin ka hawi ruai a. Zankhua lo tlai se, zing lam aia nasain I zun chuan min tirethei bawk si. Ka bula awm reng tur chein ka duh che a, mahse chu erawh a theih loh hul hual.
Hringnun hi a mak teh e ti raw. Inthlahlel em em leh induh tak takte awm dun a rem lo fova. Kan kara hmangaihna kuhmum duhawm tak parchhuak mai tur chu I chun leh zuate khan an ngaingam tlat si lo. Nih nih ni tawh mai ang tiin a tawp thlenpui dawn ta ngawt che ila, college kal tan ve chauh ka ni bawk si. A ngaihna ngang a awm si lo.
Chun leh zua an hrang lua
An fanu I ni tlat si a. An thu I awih loh chuan I tawrh vek tur a ni si. Kan intawng hma deuh kha zawng a pawi ngawt mai. Tun ang hun te hian intawng zawk ni ila han ti ngawt ila, lei hringnun kalphungah hian thu kan nei der si lo. I chun leh zuate lahin kei rawlthar ve mai mai, chhungkaw dinhmun ena hualawm lo tak mai kha chu I lehkhazir tibuai ting tang turin min duh der bawk si lo.
I tana an beisei mi hausa fapa dinhmun ngat kha chu, kei valriang hian ka hlat vei vei si. Ka hausakna ber neih loh ka ngah kha chhuantlak reng a ni lo va, lo chhuang ve ta ngawt ila mi mawl ka ni mai dawn si. Ngawi teh I chun leh zuate kha ka dem mawlh lo, I tan ka tling hlawl lo zawk a ni e.
I thar leh thin, mahse…
I chun leh zua hnawlhnu val hian nang nena hmangaihna par rei lo te kan tlanna hmun chu chhuahsanin ram hla takah riahrun ka bel ta a. ka chenna ram hla tak, mual za tam kar dan atang pawh hian nang nena kan nunhlui chu thinlaia a thar chang a awm fo va.
Nang erawh ka tana vul tawh lo turin val dang tawnah khiang I awi ta a. Kei erawh I chun leh zua ang ka tawng leh hlauh palh ang tih hlau reng rengin nula ringawt melh thei lovin, an nu leh pa te ka thlithlai kual ta fo va. In chhungkuain zirtur khrih tak min pek avang phiangsen pawh ni ber chuang lovin, tlangval nuam ka la tih ve em avang zawkin ‘tu kan phu lo, tu’n min phu hek lo’tiin enghelh nei lem lovin lenlai ka chen ta rih. Min rawn ngaihtuah suh ang che.
Ngaihdan…
Nula senior kan tih te, tlangval leng rei kan tih tam tak te hian, chhan leh vang tha tak avangin emaw dinhmunin a zir tawk loh vangte’n bialnu/bialpa nei ngam lovin nupui-pasal an nei lo te a ni mai thei a. Nang hi nupui nei ve tawh rawh han intih ngawt mai te, i senior tawh lutuk han intih phawng phawng mai te hi; fiamthu a ni tih hre rengin nui thin mah se, mi thenkhat te rilru erawh kan hliam fo ang em le?


text:
T. Zorampela hla phuah ‘Duhaisam (Zoram ngaih hla)’ hi chuan ka nâk a zen thlawt a ni!
Chhaktiang kawlrawnah hian leng mah ila,
I sakhming sawi reng kan bang thei si lo,
Ka pian ka seilenna ram tiin,
Dawn lungrukah nghilhni i awm thei lo.
Hmun danga awm, a bikin Burma rama kan unau, Mizo em emte’na Mizoram an ngaihzia hi aw… An awmna atangin anmahni chawr chhuahna tiin chhuang em emin an sawi thin a, a chanchin an ngaihven a, an sawi thin. Programme leh thil dang dang an buatsaih pawhin Kawl zaithiam leh Kawl fiamthu thiam an sawm ngai lo, Mizo zaithiam te, Mizo fiamthu thiamte an rawn sawm vang vang thin. Mizoram-a kalna remchang an zawng reng thin a, zaithiam leh midang dang pawhin hun remchang an hmuh chuan an hna dang kalsanin Mizoram an rawn pan thin; mahse, kan lo hmusit si.
Aw, Zoram ka ngai em a che.
Nang lo chuan lawm a kim thei lo,
Dar ang tawn leh ni her chhuak thuai se,
Thinlai damten len ve maw ka nuam e.
Zoram hi an ngai ngawih ngawih a ni. He a thunawn hian Pu Rosangliana ‘Zoram Ngaih Hla’ min hriatchhuahtir ziah lehnghal. Keini a ram chhunga awm zawkte hian Zoram nawmzia leh thlakhlelhawmzia hi kan hrethiam si lo va, hmun dang daiha kan unau awmte’n Zoram hlutzia hriain an rawn au vawn vawn zawk zawk thin a; mahse, kan lo hmusit si.
Kan ram kan hnam lo san zelna turin,
Kan nun kan neih kan chakna zawng hlanin,
Lungngaih mangan buaina let zel te,
I tan hlimten ka lo dodai zel thin.
Mizoram-ah an khawsa lo, mahse, Mizo an ni. He an nihnaah hian an chiang em em a, Mizo an nih avangin Mizote chenna Mizoram hi an ramah an pawm hmiah mai a ni. Kan thiam an theih an finna zawng zawngin Mizoram an chawimawi a, Mizoram nawmzia te hla-ah an chawi a, an phuah a, khawvel hriatah an puang chhuak thin. Mzo an nihna kawnga harsatna an tawh pawhin ram leh hnam tan tiin chhel takin an tuar a, an dodai thin. Kan ram leh hnam hmasawn nan theihtawp an chhuah a, hmun hrang hranga an inzarpharhna hmunah pawh ‘MIZO’ chu an tilang thin a, thu leh hlaah an chawi kur ngiai nguai thin; mahse, kan lo hmusit si.
Mahse, vangkhua leta fan leh ni chuan,
I chhunga lungduh unaufa leng zawngten,
Khawchhak mi tia hming min selin,
Sirah damten puan ang min lo hnawl e.
He hla chang hian min tihrehawm ngawih ngawih a; he hlaa ‘chang sakei’ ka ti hial, mahse dawt a ni hauh si lo. ‘Kan ram’ tia an lo chhuan ve ngawih ngawih thin tlawha an lo ‘zin’ chang hian a chhunga chengte hian hmuhsitna kawng hrang hrangin kan lo lantir a. Mizo kan ti duh lo, BURMA MI kan ti thin. He kan ram hi an intineitu em em a, an lo kal chang pawhin ‘zin’ an ti lo va, ‘let’ an inti hial a ni. Mahse, keini chuan, kan unaute hi khawchhak thil hrim hrim huat phah nan kan hmang ta zawk hlauh si. Aw Zoram, harh lul rawh! Kan ram kan hnam chawisangtute hian min zahpui lo. Mahse, keini zawk erawh chu Burma thil fak leh chawimawi te, Burma thil neih te, Burma hming sawi hrim hrim pawhin ‘I va Burma ve!’ kan inti mai thin. Zoram ngaia rumte hian Zoram hi an thlahlel ngawih ngawih a, kan lo hmusit chung chung pawhin hun remchang an neih chuan an rawn tlawh hram hram thin; mahse, kan lo hmusit si.
Aw, a na tuar thiam zawng a har,
Hrilh ka hai, lunglam ka lo vai,
I tan ka tuarna leh hlim ni te,
Zantiang tawnmang mawl mai an chang zo ta.
Kan hmuhsitna thil tih leh tawngkam zozaite hi an hre ve tho, an hai bik lo. Hrehawm ti takin an tuar tlawk tlawk thin. Zoram leh hnam tana an tawrhna leh thawhna zawng zawngte hi kan hmuh hmaih lui a, kan hre duh si lo. An tan chuan a na thlawt a ni. An ram ngeia an lo let leh chang hian hrilhhai leh zak, lungngaiin kan lo siam thin a nih si hi. Ngaihtuah teh, a nâ asin. Zalen leh ngaihngam taka len ve an châk a, Mizoram-a an awm loh lai, Burma-a an khawsak lai takngial pawhin tawngkam na tak takin kan umzui tawk tawk thin. Anni erawh chuan Zoram ngaih an bang chuang lo va, an thinlung hi MIZORAM a la ni tho tho thin; mahse, kan lo hmusit si.
Ramtin kiltina Zofate zawng hian,
Suihlung ruala thinlung hmunkhat puin,
Hmangaihnaa insuihkhawm zel hi,
Kei ka lungkham leh DUHAISAM a ni.
Hnama chiang chu kan hmuhsit Burma-a Mizo awmte hi an ni. Mizoram-a Mizo awmte zingah hnama chiang hi an va tam lo em! Tunge mahni unaute hmusit ngai? Kan unaute chu an chan a chhiat em em lai te, mangang leh hrehawma an rum laite hian kan tanpui zawk tur a ni lo’m ni? Khawvel danah foreigner an ni a ni mai thei, kan thinlungah erawh unau kan ni a, foreigner a awm lo. Mahse, keini zawng khawvel mi kan ni si a, inpumkhatna tichhetu zawkah kan la tang zawk zel a. Chuti chung chuan, thu leh hla hmangin inpumkhatna thu an la rawn au chhuahpui tawk tawk a, Zoram tana an duhthusamte chu an rawn puang chhuak thin a; mahse, kan lo hmusit si.
Aw Zoram, harh rawh; harh lul rawh!
Similar Posts:
- Eng kan ti nge Mizote hi!
- The exodus of Mizo
- ‘Duhaisam’ hmangin duhthu ka sam!
- Mizo ka ni lo.
- Mizote Chu Mizote Hi Kan Ni


text:
July 6th, 2014 6:00 am by zoho
Babel I ah kan sawi hawng tawh a, Pathian in rindan diklo leh zirtirna diklo a huatzia chu. Keinin kan lo ngaithei viau mai leh kan chhandamna a khawibuai phalo ti a kan namliam hi thlirna pahnih atanga thlir chuan chhuanlam mai mai a ni tih hi a chiang teh asin.
Post pakhat ah rawn khung teuh kan tum zet a, a impact a darhsarh dawn lutuk in ka hre leh si a, post pakhat ah pakhat te te in ka rawn thet leh dawn si teh ang. Chuan Babel hi XV a thleng hial maithei a ni. Tun tum ah chuan 7th day ho hmuhfuh hi in thet dawn teh ang. Read more »
Posted in Religion |
2 Comments »
July 6th, 2014 2:00 am by evergreen
Ran vulha hma kansawn zel theihna’n ran chaw tha te, enkawl dan tha te leh ran chi tha te kan mamawh a. Heng zingah hian eng nge pawimawh ber ang ti ila, thlan tur bik a awm awm lo e. An vaiin an pawimawh em em vek a ni.Tlem lai deuh khan pa pakhat nenkanti ti dun a. ‘Ka vawkte hi chaw tha(concentrate feeds)hlir ka pe a, a enkawl dan leh a in sak dan thlengin ka phak tawkin mithiam ka rawn thin. Mahse, a mak khawp mai, a then chu an thang thei der lova, tin, an hur thei loin no an chhiat fo a,a hlawk lo hle a ni’ tiin a beidawn thu a sawi chhuak a. Ngaihtuah a tithuiin rilruin ar bo a zawng ruai mai. Chu chu eng nge a chhan ni thei ang tih leh a kaihhnawih thilte sawikantum dawn a ni. Read more »
Posted in Whatever |
1 Comment »
July 5th, 2014 5:00 am by Ruata 4 Cabin
“Ka zalen em? kan zalen chiah em?”
“Aw zalen chiang e. Kan boruak hip hi ram zalen boruak a ni a, kan leilung rah hi ram zalen leilung a ni bawk.”
“Chu pawh nise ka la chiang chuang lo. Kan zalen famkim teh meuh maw? Read more »
Posted in More than words |
1 Comment »
July 4th, 2014 4:27 pm by TheHumanBot
Tui lo te tan pawh, in lo tui phah mial nan. Heng link te hi a ngaihnawm ve hrim hrim bawk a
Life at the NATIONAL DEFENCE ACADEMY – NDA: http://youtu.be/GC7WrQfUAuk with Wing Cmdr Rakesh Sharma, first Indian in Space
Interesting answer to “What is a typical day like for a to be commissioned officer(a trainee) in Indian Army” http://qr.ae/rRytI Read more »
Posted in Whatever |
3 Comments »
July 4th, 2014 6:00 am by Dinsa
Keini kum ang rualin kan naupanlai hman kan tih ve khanglan hi thenkhat tan chuan hmanni lawk tunlai an tih tur ang ni mahse, hmanlai kan Pi leh Pute kan Nu leh pa te hun laia an Nula rim dan leh tun hun a kan Nula rim dan kan khaikhin ve reng reng teh ang.
Hun liam tawh ah khan kan pi leh pute hun laiah chuan, zanah tlangval in nula an rim thin a. An Nula ngainat zawng emaw nula hrim hrim rim kha an zan Read more »
Posted in Lifestyle, Mizo Society & Culture |
2 Comments »
July 4th, 2014 6:00 am by hmingtea khiangte
Posted in Music and lyrics |
1 Comment »
July 4th, 2014 6:00 am by Pakak
Khawvel mihringte nuna thil pawimawh berte zinga mi chu beiseina hi a ni awm e. He beiseina hian kan nitin nunte awmze nei leh tha zawkin min hman tir fo thin a ni. Beiseina chuan lungngaihna leh hrehawmna karah pawh hlimna ruk a siam thin a, lungngaih leh hrehawmna hlir chuan min chenchilh reng lovin, kan beiseina chuan kan nunah chakna leh tawrhchhelna min pe ṭhin a ni. Khawvela mi khawngaihthlak ber leh hlauhawm berte chu beiseina nei tawh lo te hi an ni awm e. Read more »
Posted in More than words |
1 Comment »
July 4th, 2014 6:00 am by Mr.Fanchun
Mr.Fanchun-a hian thu engmah min hnutchhiah si lova, he thlalak hi min kalsan tawp mai a, a ngaihna hria te kan awm em? What’s the story behind?
Posted in Whatever |
1 Comment »
July 3rd, 2014 6:00 am by Ruata 4 Cabin
Dear Misual,
Ka vawikhat rawn tihna a nih avangin tanna tur ka haichham hle mai. I dam that lai a nih ngei ka beisei. Ka rawn be ringawt che hi mak min ti viau mai thei Nangmah min hrilh tu che hian i hming ang hi i nih loh thu hi min hrilh a. I hming ka hriat hriat tirh chuan misual tih takah i sual tawrawt viau ka lo ringa, mahse a lo ni lo tawp mai. Amah chu ka sawi kher lo ang, amah ka sawi chuan i hre dawn chiang si a. A sawi dan chuan college ah in batch a in ang a ti a. Read more »
Posted in Whatever |
2 Comments »
July 3rd, 2014 6:00 am by Lal Ngamsaka
Hril ila i zûnleng ngaih hi,
Haw lo la i zûn ngai val hi,
Hersan lo la suihlungmawl hi,
Hlimten chhawn la ariang val hi,
Zûnlêng bânthiam annem lêngi, Read more »
Posted in More than words |
2 Comments »


text:
(a thupui phuah tur ka hre mai lo, ti khian ka’n ti ta vel mai mai a nih khi…ve khanglang i…keini ang duang tan chuan…) -Lalrinthara Pachuau
1. Mi dang ngaihdanah innghat ringawt suh: Thianten chumi chu a tha an tih vang ringawtin eng thil mah pawngpaw bawh huam suh. A titu tur nangmah kha i pawimawh ber a; chuvangin i tuina kawng a ni em tih ngaihtuah phawt la, duhthlanna siam chauh ang che. Thianten an duh loh zawng pawh ni se tha i ti a, i tuina lam a nih phawt chuan maltlat ngam ang che.
2. Duh tak tak rawh: Tha i tih zawng i thlang fel tawh a nih chuan chu chu i duh tak tak tur a ni. Duh ve satliah ringawt tan chuan hlawhtlinna hi a hla thin. Duh tak takna tel lovin tumruhna hi a awm thei ngai lo tih hi theihnghilh suh ang che. I duh tak tak a nih erawh chuan a hranpaa neih chawp tum kher ngai lovin nangmahah tumruhna chu a lo piang chawp mai ang. Chu chuan i thiltuma hlawhtling turin a nawr kal tawh ang che. Duh tak taknain bul a intan a, tumruhna a lo piang a, Thawhrimnain engkim a ti thin thung.
3. Bul tanna dik = Duhthlanna dik: Eng thil pawh ti dawn ila, bul tanna dik chu duhthlanna dik hi a ni. Duhthlanna dik tak hmanga thil kan tih chuan kan bul tanna a tha hle tihna a ni. Zirna kawngah emaw eizawnna kawngah emaw pawh ni sela duh thlan dik a pawimawh hmasa ber. Kan mizia leh theihna nena inmila kan eizawnna tur thlan thiam hi a finthlak ber fo. Eizawnna tur kawng hrang hrang ngaihtuah hnuah kan tuina leh nuam tih zawng, kan mize mil bawk si thlang thiam ila chu chu bul tan dan tha ber a ni phawt.
4. Duh tak tak tur chuan hriat chian phawt a ngai: I thiltum chu engnge a nih hriatchian tum phawt rawh. I hna duhzawng chu eng lam nge a nih dawn? I mizia nena hmehbelin i tuipui tur chi a ni ang em? A hna kalphungah lungawina i hmu ang em? Nuam i tihzawng a ni dawn em? Dam chhunga i thawh atan i duh tak tak em tih te inngaihtuah hmasa la. Hemi hnuah hian i aw thei vek a nih chauhvin chu hna chu thlang ang che. Mihring dam chhung hi a rei lo tih hria la, vawi khat hun tha kan neih hi hloh loh i tum tur a ni ang.
5. I duhthlanna sal i ni: Mihringte hi duhthlanna kan siam hma chuan zalen kan ni a. Duhthlanna kan siam fel hnuah erawh chuan chu kan duhthlanna lakah ngei chuan sal tang kan ni tawh. Hetia kan nih tumte kan nih tawh hnuah hian nuam ti lo tak leh hrehawm tiru tak chungin kan thawk ang tih hi a hlauhawm hle a ni. Eizawnna chungchangah kher kher hi chuan duhthlanna vawi khat hman sual hi a pawi tak zet a ni. I duhthlanna avanga a hnua i lo nih tak eng thil emaw (e.g : IAS, Doctor, Engineer, Driver, Mistiri, etc) lakah khan i dam chhungin sal tang i ni zui zel dawn a, chuvangin sal tanna nuam thlang thiam ang che.
Eizawnna tha leh fuh tih hian hlawh tam a kawk kher lova, changkang kan tih hi a kawk kher hek lo. A hna i hlimpuiin nuam i ti a, chhungkaw chawm zawhna khawp i hlawh chhuak zo a nih chuan chu chu Eizawnna tha chu a ni mai. Zirna leh eizawnna kawnga duhthlanna dik kan hman phawt chuan kan ram hian hma a sawn ngei ang. Chu chuan Ram leh Hnam humhalhna kawngah sulhnu lian tak a nei ngei bawk ang.
6. Insawrbing rawh : I thil tum i thlang fel tawh a, a kawng pawh i chiang tawh a nih chuan chutah chuan insawrbing rawh. Thiltumah chuan chiang ve fu si, thil dang tih tel nei tam lutuk tan hlawhtlin a har thin. Thil tum fel tak thlan tawh hnuah chuan hlawhtling ngei turin chumi atan chuan inpumpek tur; a nih loh chuan thil dangte kha tha ve tho ni mahse kan chakna leh theihna min eiheksaktu an ni thin.
Vawi khat chu zirtirtu pakhat hian a zirlaite chu an piah thinglera sava fu lai chu kap turin a ti a. An kap diat diat a, an thelh zel a; a tawpah chuan pakhat chuan a rawn kap fuh ta a. Zirtirtu chuan a kap thelh hote chu engnge an hmuh tih a zawh chuan anni chuan sava te, thing buk te leh a zarte an ti a. A kap fuhtu erawh sava chauh ka hmu a ti a ni. Hetiang deuh hian kan thiltumah kan insawrbingin thildang hmuh tell eh tih tel hi ngah lo ila, chu chu hlawhtlinna kawng khat chu a ni phawt.
7. Beiseina nei rawh : Mihringte hian kan dam chhunga thilthlawnpek kan dawn hlu ber chu Beiseina hi a ni hial awm e. Eng thilah mah beiseina nei lo, beih ahmaa beidawng nghal thinte nun hrehawmzia leh dam a nawm lohzia hi kan hriatthiampui phak em aw? Mi beidawngte tan hlawhtlin tuma beih fan fan a theih loh va; chhelna siamtu beiseina an tlakchham tlat avangin. Hlawhtling tur chuan teirei peih mi nih a ngai a, chu chu mi tuarchhelte tan chauhva ruat a ni. Mahse mi tuarchhel takte hi mi dangte aia an danglam bikna chu beiseina an neih tlat vang a ni. I thil tumah khan hlawhtlin tum tlatna leh i hlawhtling ngei ang tih beisei tlatna i nei em? I la nei lo a nih chuan beiseina neih tum la, chumi atan chuan rim zawkin thawk ang che. Beiseina hi thilthlawnpek a nih ang thovin hloh theih a ni a; tuna thalai chak leh theihna ngah zawk i nih chhunga i beiseina kha hloh lo turin veng him tlat la, vawng nung reng ang che; chu chu i tihtur ve renga Siamtuin i mawhphurhna atana a dah a ni.
8. I nunna turin tlan rawh / Risk rawh : Hmanni chu rilrua ka lo vei thin, ka sawi chhuah mai thiam si loh hi chiang tak main Pu Vanneihtluanga’n a rawn sawi chhuak hlauh mai a. Hring nun hi a nihna takah chuan Risk a ni, eng thil mah hi a chiang tak tak lo; kan la thi leh dawn tih chauh lo chu. Lehkha kan zir a, eng emaw ber nih kan tum a, mahse kan ni dawn tih kan hre chuang reng reng lo. School/College-ah thiamna sang zawk zir turin kan kal a, khawlaiah kan tlu hlum ringawt dawn nge dawn lo tih pawh kan hre hek lo. Thil dang thil tha ti turin kan chhuahnaah tawhsual tawkin kan va thi ringawt dawn em tih pawh tumah hian kan hre lo. Thiamna sang zawk zir turin phaiah kan kal a, kan zuk thi emaw, a hma aia laktlak loh zawkin emaw kan rawn haw dawn em tih lah kan hre hek lo. A nihna takah chuan kan thil tih engkimah hian risk kan la a, ngaiah kan neih tawh avangin risk a ni tih kan hre lo mai chauh a ni zawk. Hetiang taka Hringnun hi chiang lo teh nuai a nih vang tak hian Pathian pawh hi kan mamawh reng a ni
Mahse engmah a chiang lo tih vang maia risk ngam lo nih erawh thil pawi ber zing ami a ni ngei ang. Kan duh emaw duh lo emaw kan nitin nun hi risk a ni tho tho va, chutiang thovin kan eizawnna tura kawng kan thlan pawh hian risk a ni tho. Engineer, Doctor, IAS, etc nih kan tum a, lehkha kan zir hian kan ni dawn tih kan hre reng reng lo, risk kan la a ni. Hetah tak hian risk fing hman a ngai ta thin a ni. Risk fing leh risk mawl a awm. Engineer nih tum chung sia CL-X pass hnua Science zir ve siin Mathematics la lo ta ila risk mawl a ni ang. Thil tum chu nei ve sia a kawng hre chiang si lova tum ve vak hi risk mawl a ni. Chutiang laka fihlima kan kawng thlanah nal tak leh tluang taka kan kal theihna atan zirna in sang zawkah kan zir thin a ni. Risk fing chi kan hman thiam theih nan a nih mai chu.
Similar Posts:
- Hlawhtlinna Kalkawng
- Risk Khawvel
- I kawngzawh lai kha chhut ngun rawh..
- Entawntlak a eizawngtute
- Hnam thatchhia CM-in a tih chhan hi


text:
Solomona Temple : Chawlhhmun
Artui pum khat mahnia eizo, mahni inhmangaih tia an sawisak thin thute. Kan naupanlai a; Sual Puan Zan an neih, kan ngaihthlak ruk thin thute, an khuang vuak ran zia leh an lam ran ziate, an kohhran memebr an thih pawn, khawtlang buaipui an duh loh thute leh YMA hminga buaipui an duh loh dante chu la ziak hman lo mahila, alem lam hi in dah hmasa phawt mai teh ang hmiang !
Main entrance
He Temple sak dan leh an sak chhante leh a senso tlawhtute hriat turin an tar kalh mai!
A chhung chanve. A nawm hmel dup dup khawp mai !
A khawngkar pui ber chunga vantirhkoh tawtawrawt ham lai! A lunglen thlak phian mai !


text:
Dear Laizom Zomi pih Laizom teng: Subject: Zomi Lakhui thak DVD - Pasian' minphatna Late "A nisim in, Ama' hoihna" Taangkona Hih ALBUM akihawm khia thei ding, akizuak khia zo ding dinmun ciang ding hong tutpih; Tung Pasian’ tungah ka lungdam’ na uh ka pulak masa uh … [Read more...]
Tulaai leitung Thuthang Tuamtuam Updates October 21, 2014
Tulaai leitung Thuthang Tuamtuam Updates October 21, 2014 · India gam tuitaw lam Andhra Pradesh state sung Vakatippa khuaneu kiangkhat ah a om Firework meipuakkham thei bawlna company October 20 ni zanlam in nasiatak in mei inkaang ahihman puakkham ek a naseem mi 17 … [Read more...]
Thuthak Tomkimcing 22 Oct 2014
Thuthak Tomkimcing 22 Oct 2014 A. CNDP in Kalay,Tamu, Khampat ah zum hong: Maikum kiteel na ah akihel nuam Chin state min tawh aminthang simsim CNDP party in Chin state sung bek hilo in Kalay, Tamu leh Khampat khua pi te ah tusawng sungteng giah phual sat in zumhon … [Read more...]
Kawlgam Land Use Policy(Draft) leh Zogam
Kawlgam Land Use Policy(Draft) leh Zogam Zomi te' Zogam lei, Akisawnpaisa kigi suang, Kiphut kik ding. Leisai in a vuk nelhsa kigi suang, Hong dawkkik ding. Lopa in a khannelhsa kigi suang, Ki hahkik ding. Hawktui in anawkkeksa kigi suang, Ki khuat kik … [Read more...]
“Zogam leitangh – Zomi’n luah hen” leh Myanmar Land Use Policy (draft)
Zogam zingvai - Zomi'n hawm hen Zogam Zolei - Zomi'n luah hen Zomite khatvei awngkhia kik leuleu dihni. Tung Pasian in i kikonate ong za mahmah ahihman in, leitung ah minam khat aa apiansaksa Zomite, 914-Zomi lampi ong honsak aa, consitution ong kibawl kik ding … [Read more...]
Tulaai leitung Thuthang Tuamtuam Updates October 20, 2014
Tulaai leitung Thuthang Tuamtuam Updates October 20, 2014 Lungdam koh na Tulaai leitung Thuthang Zomi tampi takte ading in athupi leh akisam khat ahihnatawh kizui in thapiak na leh pahtawi na in Suang Hoih National Organization of United state of America ( SNO-USA) … [Read more...]
A ki taisan theilo itna
A ki taisan theilo itna Thumasa. Ei Khamtungah Pasian thu hong tuncil ih nuntakzia theih huaite leh Pasian thu hong puak te lungsim puakzia ih pulak nuam hi. Numei American Tuiphum Gamdang Misen kipawlna(The Women’s American Baptist Foreign Mission Society)in Kawlgam … [Read more...]
Thucinh thutang (K)
Thucinh thutang (K) • Khialh ding lau manin, kipat ngam lohna pen, guallelhna hi. • Khialh khit ciangin kisikkik theihna hoih a, khialh ma-in kikep siamna hoih zaw lai hi. • Khialhna tampite' tungah pilna la-in, a kipuahpha thei mite gualzawh hun hong om ding … [Read more...]
Malaysia Zomi Khuado 2014 Ka Siimna – 3
Malaysia Zomi Khuado 2014 Ka Siimna - 3 Mi gam, mi lei ah vaihawm a haksat kawmkal ah hih zah a thupi a Khuado vaihawmzo cih ka mit mahmah tawh ka muh hampha kisa ing. A vaihawm te lah siam, lah geel zo uh, lah sem zo uh hi. ZAM President pa thugenna khat ka mangngilh … [Read more...]
Zomi leh Khuado “Part 1″ Japan kumpi te ZDF te laikhak
Zomi leh Khuado "Part 1" Japan kumpi te ZDF te laikhak Zominam te Khang zui in kumciin khuado ni bul phut in ZDF ki pawl na pan Japan kumpi te tung lai khak. An expression of the bereavement along with Japan government, Japanese and Zomi people. S/no - ZDF/27/ … [Read more...]
- 1
- 2
- 3
- …
- 88
- Next Page»


text:
Hmanlai chuan mi an lian lutuk a; an hmanrua pawh hi a lian khawp mai. Pyramid a an lung hman khu pakhat ton hnih laia rit niin an sawi thin. Khang hunlai khan tunlai angin khawl a la awm loh avangin mihring tih a tan chuan u lutukin kan ngai a; mak kan ti thin a nih kha. Mahse, hetiang tiat hmanraw hmang thei tan chuan a lo lungngaihthlak dawn lo a nih hi.
Kan thianpa Lamji te ina rawng ka bawl lai. Nikum khan zan khat riakin ka tlawh a; hei lo chu lak reng reng ka lo nei hauh lo mai.
Milan Airport Italy-a bus ticket lakna. Bus ang chiahin an siam a; a driver chu ticket vel pe chhuaktu a ni. An idea a tha khawp mai. Vei vel hian Rome leh Milan tih vel ka kal duh leh duh loh min lo zawt sek mai a; ka awm rei phian mai bawk sia; an ninawm lek lek zawk.
Beram pa ki lem. Israel fa te’n Jeriko kulh an hual chim dawna an hmanraw pawimawh tak kha a ni. Khami tuma an berampa ki ngei kha 2006 kum khan Mizoramah rabi rual lo zin te’n an rawn keng nghe nghe. Ham hian biang a teh duh tak tak a ni. Ham rik a har phian lehnghal. An ngaih ropui em avang hian tiang hian hmun hrang hrangah a lem hmuh tur a awm.
Chalfilh tlanga Kalvari tlanga misual? pathum khenbehte. Rilru a khawih ve duh hle tho mai. A hmuna kal tawh tan erawh rilruah a tla nep deuh.
Hmuifang tlang. In lo MI thinna a nia; ka kal ve chak thin. Nikuma ka Thingkah zinin kan kalpel hlauh mai a; ka hmu ve ta mial e. MI leh hun a awm chek ang chu maw?
Galili dil. Lal Isua rawngbawlna hmun lar ber a ni awm e. Nupui lai phei chuan a dil a dam bawk nen a nuam khawp mai.
Similar Posts:
- Mau chi hrang hrang te
- Thingkung lian leh upa ve tawh tak chu anih hmel
- Mizo thli chi hrang hrang te
- Mualpui Stadium – Chawl lovin a kal zel!
- Hero – Filippo Inzaghi